Κορυφή Ημαθίας: Εορταστικές εκδηλώσεις-παρέλαση της 28ης Οκτωβρίου (βίντεο-φωτό) | Έμβολος\nΑρχική Τοπικά Κορυφή Ημαθίας: Εορταστικές εκδηλώσεις-παρέλαση της 28ης Οκτωβρίου (βίντεο-φωτό)\nΜε λαμπρότητα τελέστηκε η πανηγυρική επέτειος του ΟΧΙ και στην Κορυφή, με ιερή πρωινή δοξολογία και παρέλαση.\nΡεπορτάζ: Βασίλειος Εύνομος Γκίνης\nΚάτω από ιδιαίτερα καλές καιρικές συνθήκες πραγματοποιήθηκε η μαθητική παρέλαση στην Κορυφή για την εθνική επέτειο της 28ης Οκτωβρίου. Μαθητές και μαθήτριες του δημοτικού σχολείου και του λυκείου Πλατέος – Κορυφής παρέλασαν και χειροκροτήθηκαν από πλήθος κόσμου που είχε συγκεντρωθεί από νωρίς στην κεντρική πλατεία.\nΠροηγούμενο άρθροΠλατύ Ημαθίας :Με λαμπρότητα γιορτάστηκε η επέτειος της 28ης Οκτωβρίου – Βίντεο – Φώτο\nΕπόμενο άρθροΜελίκη Ημαθίας :Με κάθε επισημότητα γιορτάστηκε η επέτειος της 28ης Οκτωβρίου. – Βίντεο – Φώτο


Η απόλυτη ευτυχία! - Eimaimama.gr\nΘεωρώ πως δεν υπάρχει μεγαλύτερη ευλογία για μια γυναίκα από το να φέρει στον κόσμο ένα πλασματάκι. Εδώ και 4 μήνες που έχω τον μπέμπη μου, νιώθω ότι ο προορισμός μου ήταν αυτός, αυτά τα όμορφα ματάκια, αυτά τα χεράκια που μου τραβάνε τα μαλλιά, τα ποδαράκια που κλωτσάνε όλη την ώρα, αυτά τα χειλάκια που όλο προσπαθούνε να πούνε κάτι αλλά ακόμα είναι νωρίς. Με τον άντρα μου είμαστε τόσο μα τόσο ευτυχισμένοι..\nΤον κοιτάω πολλές φορές και σκέφτομαι πόσο τυχερή είμαι που με αξίωσε ο Θεός να ζήσω αυτό το παραμύθι, γιατί έτσι μου φαίνεται, σαν ένα όμορφο παραμύθι.\nΌταν ήρθαμε σπίτι μας, την επόμενη μέρα ο άντρας μου γύρισε στη δουλειά, έμεινα μόνη με τον μπέμπη και καθόμουν τον κοιτούσα και τον ρωτούσα «Tώρα τι κάνουμε τα δύο μας;»\nΔεν ξέρω αν μπορώ να εκφράσω με λόγια όλα αυτά που νιώθω, οι μανούλες σίγουρα θα με καταλάβουν…\nΚάθε μέρα μας κάνει και μια καινούργια έκπληξη. Κάθε μέρα μαθαίνουμε και νέα πράγματα, για την ακρίβεια μας τα μαθαίνει ο μπόμπιρας….\nΤώρα ξεκινά να γυρίζει μπρούμυτα, να προσπαθεί να βάλει τα πόδια του στο στόμα, να λέει κάτι «λεξούλες» που μόνο αυτός καταλαβαίνει, να γελάσει όταν τον κοιτάμε… Μαγεία…..\nΖω την απόλυτη ευτυχία!!!\nΓια να είμαι δίκαιη, χωρίς τον άντρα μου τίποτα από αυτά δεν θα υπήρχε.\nΣ αγαπώ πολύ Γιώργο μου!!!!!\nΕυχαριστώ που με ακούσατε και ελπίζω να μην σας κούρασα….\nΦιλιά σε όλες τις μανούλες και να χαιρόμαστε τα πλασματάκια μας!!!!!\nΚατάφερα να φύγω από τη φυλακή μου…\nΣου έπεσε το μωρό; Ο απόλυτος οδηγός πανικού και ψυχραιμίας\nΜελπω Ιούνιος 17, 01:44\nΠραγματικα δεν εκφραζονται με λογια αυτα τα συναισθηματα! Η κορη μου και ο αντρας μου ειναι ολη μου η ζωη...δινω και παιρνω την πραγματικη αγαπη και ειμαι τοσο μα τοσο ευτυχισμενη! Σε ευχαριστω Σπυρο μου για οσα μου εχεις χαρισει αλλα κυριως για το πλασματακι μας που ειναι ανεκτιμητο!κατι απο σενα και μενα... <3 σ'αγαπαω τοσο πολυ!!!και τωρα μπορω να λεω..ΣΑΣ αγαπαω πααααρα πολυ πολυ πολυ (οπως λες κι εσυ τωρα πια στις γυναικες τις ζωης σου! <3 ) Να χαιρομαστε ολες τα μωρακια μας και τις οικογενειες μας! :)


H ιαπωνική εταιρία φρόντισε να το εφοδιάσει με ένα τολμηρό αισθητικό πακέτο, έτσι ώστε να αποκτήσει έναν ιδιαίτερα ξεχωριστό χαρακτήρα και να διαφοροποιηθεί από τα δεκάδες μοντέλα που έχει να ανταγωνιστεί στην κατηγορία του.\nΤο νέο Suzuki S-Cross είναι ελκυστικό με σύγχρονες γραμμές και μοντέρνα στοιχεία, που κερδίζει αμέσως τον περαστικό, ενώ αναδεικνύει ακόμα καλύτερα τις τεχνολογικές αρετές του.\nΜε χαμηλή κατανάλωση\nΤο νέας ήπιας υβριδικής τεχνολογίας σύστημα 48V SHVS είναι εξελιγμένο αποκλειστικά από την ίδια τη Suzuki και έχει διπλό στόχο. Από τη μία μειώνει την κατανάλωση και τις εκπομπές ρύπων CO2. Και από την άλλη να καταστήσει ακόμα πιο ευχάριστη και πολιτισμένη την οδήγηση στις καθημερινές συνθήκες.\nΗ απόδοσή του φθάνει στους 129 ίππους στις 5.500 σ.α.λ. και η ροπή στα 235 Nm. Χάρη σε αυτόν τον ισχυρό κινητήρα, οι επιδόσεις βρίσκονται σε κορυφαία επίπεδα, ενώ η μέση κατανάλωση είναι μόλις 5,3 λίτρα/100 χλμ. και εκπομπές CO2 στα 120 γρ/χλμ, πράγμα που σημαίνει ότι μπορεί να κινείται ελεύθερα στον Δακτύλιο της Αθήνας.\nΣύστημα AllGrip Select\nΤο πιο εξελιγμένο 4x4 σύστημα\nΤο νέο Suzuki S-Cross μπορεί να κινηθεί με ασφάλεια και άνεση σε κάθε είδους δρόμο και πέρα από την άσφαλτο. Ο λόγος είναι το εξελιγμένο σύστημα AllGrip. Υπάρχουν τέσσερα προγράμματα λειτουργίας τα οποία δημιουργούν τις προϋποθέσεις για εξαιρετική πρόσφυση σε κάθε είδους συνθήκη (Auto, Sport, Snow και Lock).\nTο νέο Suzuki S-Cross εφοδιάζεται με ένα υπερπλήρες σύνολο εξοπλισμού για την άνεση των επιβατών και την υποστήριξη του οδηγού. Υπό την “ομπρέλα” συστημάτων Suzuki Safety Support, αυτά που ξεχωρίζουν είναι: το Dual Sensor Brake Support (DSBS), το Adaptive Cruise Control με λειτουργία Stop & Go και η πανοραμική κάμερα 360 μοιρών.\nΠλούσιο σαλόνι σε τεχνολογία\nΗ Suzuki έχει αναβαθμίσει σημαντικά την εικόνα της καμπίνας, με καλύτερης ποιότητας πλαστικά και την γνωστή επιμονή της στην κατασκευαστική τελειότητα.\nΤο μοντέρνο ταμπλό χαρακτηρίζεται από έντονο ψηφιακό υπόβαθρο, με την μεγάλη οθόνη πολυμέσων των 9 ιντσών να διαθέτει ότι πιο σύγχρονο και εξελιγμένο υπάρχει στα συστήματα ψηφιακής διασύνδεσης.\nBUILD YOUR OWN VISIT SUZUKI TEST DRIVE


Έκλεισε η αξιολόγηση υπό όρους και προϋποθέσεις - The Indicator | The Indicator Έκλεισε η αξιολόγηση υπό όρους και προϋποθέσεις - The Indicator\nΔημοσιεύθηκε στις: Πε, Μαΐ 26th, 2016 Top news Έκλεισε η αξιολόγηση υπό όρους και προϋποθέσεις\nΙκανοποιημένη δηλώνει η κυβέρνηση από την έκβαση της συμφωνίας που επετεύχθη στο Eurogroup.Σύμφωνα,μάλιστα,με πηγές του υπουργείου Οικονομικών,στο συμβούλιο των υπουργών Οικονομικών της Ευρώπης επιτεύχθηκε «πλήρης συμφωνία (staff level agreement)», με άλλα λόγια έκλεισε η αξιολόγηση.\nΣε άτυπη ενημέρωση πηγές της κυβέρνησης,και ειδικότερα του υπουργείου Οικονομικών,ανέφεραν ότι η συμφωνία περιλαμβάνει τη δόση των 10,3 δισ. ευρώ , η οποία «θα δοθεί μια πρώτη καταβολή τον Ιούνιο (7,5 δισεκατομμύρια ευρώ) για την κάλυψη των αναγκών εξυπηρέτησης του χρέους και για να γίνει εκκαθάριση ενός αρχικού μέρους των ληξιπρόθεσμων οφειλών, που είναι ουσιαστικό μέτρο στήριξης της πραγματικής οικονομίας»,ενώ η επόμενη εκταμίευση θα γίνει «μετά το καλοκαίρι» και θα χρησιμοποιηθεί «για την εκκαθάριση ληξιπρόθεσμων οφειλών και για την κάλυψη των περαιτέρω αναγκών εξυπηρέτησης του χρέους».\nΣυνεχίζουν,αναφορικά με τον περιβόητο δημοσιονομικό κόφτη,λέγοντας ότι το Eurogroup υιοθέτησε τον «μηχανισμό έκτακτης ανάγκης», όπως ακριβώς τον είχε εισηγηθεί η ελληνική πλευρά, αποτρέποντας έτσι την επιβολή των «υπό αίρεση μέτρων» [contingent measures], ύψους 2% του ΑΕΠ, ή 3.6 δις ευρώ.\nΕπίσης,τονίζουν ότι μια ακόμα σημαντική παράμετρος της συμφωνίας,είναι ότι συμφωνήθηκε ότι «τα Gross Financing Needs ,δηλαδή οι συνολικές δαπάνες εξυπηρέτησης του χρέους θα πρέπει να παραμένουν κάτω από το 15% του ΑΕΠ κατά την μεσοπρόθεσμη περίοδο και μετά το πρόγραμμα, και κάτω από το 20% του ΑΕΠ, έπειτα». Η Ελλάδα, δηλαδή δεν θα πληρώνει πάνω από το 15% του ΑΕΠ για τόκους και χρεολύσια το μεσοπρόθεσμο χρονικό διάστημα και στη συνέχεια θα πληρώνει κάτω του 20% του ΑΕΠ. Το ποσοστό αυτό, στο οποίο θα περιλαμβάνονται και τα έντοκα γραμμάτια (τα οποία είναι σταθερά στο ύψος των 14.8 δις το χρόνο), είναι χαμηλό με βάση όλους τους συγκριτικούς δείκτες για χώρες με ανάλογα οικονομικά χαρακτηριστικά. Και μειώνει αποφασιστικά τις χρηματοδοτικές ανάγκες της χώρας για τα επόμενα χρόνια.\n– Σύμφωνα με την απόφαση είναι δυνατόν να υπάρξει «μερική εξόφληση των υφιστάμενων δανείων προς την Ελλάδα με τη ενεργοποίηση αχρησιμοποίητων πόρων στο πλαίσιο του προγράμματος του ESM με σκοπό να μειωθεί το κόστος των επιτοκίων και να επεκταθούν οι διάρκειες». Για παράδειγμα μπορούν να αγοραστούν δάνεια του ΔΝΤ, για τα οποία το σημερινό επιτόκιο είναι περίπου 3%, από τον ESM. Αυτό θα έχει ως αποτέλεσμα το επιτόκιο να πέσει στο 0,9%!\n– Κατάργηση του περιθωρίου επιτοκίου που σχετίζεται με την επαναγορά χρέους του 2ου ελληνικού προγράμματος για το 2018. Δηλαδή να «πάμε» σε επιτόκια back-to-back, γεγονός που σημαίνει ότι η χώρα θα μπορεί να δανείζεται με χαμηλά επιτόκια. Σήμερα όταν ο ESM δανείζεται για τις χρηματοδοτικές ανάγκες της χώρας η Ελλάδα πληρώνει το μέσο επιτόκιο δανεισμού του ESM. Αν ισχύσει το back-to-back σημαίνει ότι η χώρα θα πληρώνει το επιτόκιο με το οποίο δανείστηκε ο ESM –που είναι αρκετά πιο χαμηλό!\n– Συμφωνήθηκε ότι θα υπάρξει «μηχανισμός έκτακτης ανάγκης για το χρέος που θα ενεργοποιηθεί μετά την λήξη του προγράμματος του ESM για την εξασφάλιση της βιωσιμότητας του χρέους μακροπρόθεσμα». Δηλαδή θα υπάρχει αυτόματος «κόφτης» [άρα δεν θα υπάρχει διαπραγμάτευση κάθε φορά] και για το χρέος που θα αποφασίζει «μέτρα, όπως η περαιτέρω αναδιαμόρφωση του EFSF και η αναβολή των πληρωμών τόκων»!\n– Το ΔΝΤ, που σήμερα συμφωνεί με τις προτάσεις του ESM για τα άμεσα μέτρα, δεσμεύθηκε να κάνει εντός του 2016 «ένα νέο DSA [Ανάλυση Βιωσιμότητας Χρέους]» προκειμένου να διαπιστωθεί αν τα μέτρα που προτείνει ο ESM επαρκούν για την εξασφάλιση της βιωσιμότητας του χρέους». Δηλαδή, αν υπάρξουν και άλλες ανάγκες για την υλοποίηση της αναδιάρθρωσης του χρέους, που θα πρέπει να υλοποιηθούν εντός του 2018.\nΗ δύσκολη όψη Τώρα, η άλλη όψη του νομίσματος ή μάλλον η δύσκολη όψη, έχει ως εξής σύμφωνα με τους «σκεπτικιστές» της συμφωνίας.Η δόση των 10,3 δισ. ευρώ θα είναι διαθέσιμη μετά τις διορθώσεις, που θα πρέπει να κάνει η ελληνική κυβέρνηση, σε μια σειρά από θέματα που προέκυψαν από τον έλεγχο των κειμένων των νομοσχεδίων που ψηφίστηκαν στην Βουλή.\nΣυγκεκριμένα: -Οι Ευρωπαίοι ζήτησαν άμεσα εξηγήσεις για το ταμείο κοινωνικής αλληλεγγύης,με την ελληνική πλευρά να απαντά ότι οι πόροι του ταμείου θα προέρχονται από την ρήτρα υπερ-απόδοσης στο πρωτογενές πλεόνασμα και όχι με ήδη άλλους τακτικούς δημοσιονομικούς πόρους. Ζήτησαν γι αυτό να οριστεί σαφώς η φύση, οι σκοποί και οι πόροι του ταμείου.


Αλλαγή τοποθεσίας Κάντε μια επιλογή ΒΟΥΛΤΣΙΝΟΣ Α-ΣΤΕΡΓΙΟΠΟΥΛΟΣ Γ. ΟΕ ΖΩΓΚΟΣ Ν ΜΙΧΑΗΛΙΔΗΣ Μ ΟΕANEVLAVIS EXECUTIVE SERVICESKG CARS ΠΕΤΡΙΔΗΣΑ. ΚΥΠΑΡΙΣΣΗΣ-Κ. ΚΥΠΑΡΙΣΣΗ ΟΕΑΘΑΝΑΣΙΟΣ ΙΩΑΝ. ΣΓΑΝΤΖΟΣΑΘΑΝΑΣΙΟΥ Κ. ΒΑΣΙΛΕΙΟΣΑΙΜΙΛΙΟΣ ΛΑΥΡΑΚΗΣΑΚΟΝΙΔΗΣ ΓΕΩΡΓΙΟΣΑΝΔΡΙΚΟΠΟΥΛΟΣ ΒΑΣΙΛΕΙΟΣΑΝΤΩΝΕΛΟΣ Γ. ΑΛΕΞΑΝΔΡΟΣΑΡΓΥΡΟΣ ΗΛΙΑΣΑΦΟΙ ΝΤΙΝΟΥ Ο.Ε.ΑΦΟΙ ΣΚΑΛΙΔΗ ΟΕΑΦΟΙ ΣΠΥΡΙΔΩΝΙΔΗ ΟΕΒ. ΖΗΣΟΠΟΥΛΟΣ - Ι. ΧΡΙΣΤΟΔΟΥΛΟΥ Ο.Ε.Β. ΖΗΣΟΠΟΥΛΟΣ - Ι. ΧΡΙΣΤΟΔΟΥΛΟΥ Ο.Ε.ΒΑΣΣΗΣ ΛΕΩΝΙΔΑΣΓ. ΣΦΑΚΙΑΝΑΚΗΣ & ΥΙΟΙ Ο.ΕΓ. ΣΦΑΚΙΑΝΑΚΗΣ & ΥΙΟΙ Ο.Ε (ΥΠΟΚΑΤΑΣΤΗΜΑ)Γ. ΤΣΕΒΑΣ & ΣΙΑ ΟΕΓΑΛΛΗΣ Κ. - ΚΑΡΑΓΙΑΝΝΗΣ Α. Ο.Ε.ΓΕΩΡΓΙΟΣ ΝΙΚ. ΠΕΤΡΟΠΟΥΛΟΣΓΙΑΝΝΟΠΟΥΛΟΣ ΗΛΙΑΣ-ΑΝΘΙΜΟΣ Γ. Ε.Ε.ΓΙΩΡΓΑΡΟΣ ΓΙΩΡΓΟΣ ΓΚΙΒΙΣΗΣ Δ. & Κ. Ε.Ε.ΓΡΑΜΜΕΝΟΣ Α. ΜΑΚΡΗΣ Χ. & ΣΙΑ ΟΕΓΡΗΓΟΡΗΣ ΓΕΩΡΓ. ΓΕΩΡΓΙΤΣΑΣΓΡΥΛΛΗΣ ΘΕΟΛΟΓΟΣΔΗΜΑΚΟΠΟΥΛΟΣ ΔΗΜΗΤΡΙΟΣ-ΚΑΡΑΚΩΣΤΑΣ ΜΑΡΙΝΟΣ ΟΕΔΗΜΗΤΡΟΥΛΟΠΟΥΛΟΣ Γ. ΧΡΗΣΤΟΣΔΗΜΟΥΛΗΣ ΚΩΝΣΤΑΝΤΙΝΟΣ ΔΙΟΝΥΣΙΟΣ ΓΕΩΡΓ. ΚΑΡΑΜΙΧΑΛΟΣΕΜΜΑΝΟΥΗΛΙΔΗΣ Φ ΠΑΝΑΓΙΩΤΟΠΟΥΛΟΣ ΧΕΡΕΓΛΙΔΗΣ ΕΥΑΓΓΕΛΟΣΖΙΑΚΑΣ ΒΑΣΙΛΕΙΟΣΙ.ΠΑΠΑΔΟΠΟΥΛΟΣ - Ι.ΓΙΑΝΝΑΚΗΣ - Γ.ΜΙΧΑΛΟΠΟΥΛΟΣ ΟΕΚΑΚΑΚΙΟΥ ΑΦΟΙ ΟΕ ΚΑΚΑΡΗΣ ΓΕΩΡΓΙΟΣΚΑΡΑΔΗΜΑΣ ΑΝΔΡΕΑΣ - ΜΗΛΑΣ ΚΩΝΣΤΑΝΤΙΝΟΣ Ο.ΕΚΑΡΑΜΠΑΣ ΚΩΝΣΤΑΝΤΙΝΟΣΚΑΡΑΣΤΕΡΙΟΥ ΓΙΩΡΓΟΣΚΑΤΡΑΝΗΣ Λ. ΓΕΩΡΓΙΟΣΚΟΛΟΒΟΣ - ΜΙΚΡΟΠΟΥΛΟΣΚΟΛΟΚΥΘΑΣ ΝΙΚΟΛΑΟΣΚΟΝΤΟΣ Κ. - ΜΑΛΑΤΑΝΟΣ Λ. - REPAIR CAR SERVICE Ο.Ε.ΚΟΤΣΟΚΕΧΑΓΙΑΣ ΙΩΑΝΝΗΣΚΩΝΣΤΑΝΤΙΝΟΣ Χ. ΚΑΛΟΓΡΙΤΣΑΣ & ΣΙΑ ΕΕΛΑΔΙΚΟΣ ΝΙΚΟΛΑΟΣΛΙΑΠΟΠΟΥΛΟΣ ΑΘΑΝΑΣΙΟΣΛΥΚΑΚΗΣ ΓΕΩΡΓΙΟΣΜΑΡΑΓΓΟΥΛΗΣ ΕΜ. ΧΡΥΣΟΣΤΟΜΟΣΜΑΡΚΟΥΣΗΣ ΑΝΑΣΤ. ΚΩΝ/ΝΟΣΜΗΝΟΠΕΤΡΑΣ ΝΙΚΟΛΑΟΣΜΙΧΑΛΟΠΟΥΛΟΣ ΣΤΑΥΡΟΣΜΟΥΣΟΥΝΤΑΣ - ΜΠΑΝΗΣ ΟΕΜΠΑΡΟΥΤΕΣ ΒΑΣΙΛΗΣΜΠΑΤΑΚΟΓΙΑΣ Α. ΓΕΩΡΓ.ΜΠΑΤΖΟΓΙΑΝΝΗΣ - Ι ΤΣΟΚΑΝΟΣ Ν ΟΕΜΠΕΡΤΣΑΤΟΣ Δ.-ΚΟΛΥΖΑΣ Α. Ο.ΕΜΠΟΜΠΟΤΑΣ ΔΙΟΝ. ΚΩΝΣΤΑΝΤΙΝΟΣΜΥΛΩΝΑΣ ΔΗΜ ΓΕΩΡΓΙΟΣΝΙΚΗΤΑΣ ΑΝΔΡ. ΑΝΤΩΝΑΙΟΣΝΙΚΟΛΑΟΣ ΒΟΥΡΑΚΗΣΝΤΑΛΛΑΣ ΑΘΑΝΑΣΙΟΣΝΤΑΣΙΟΣ SERVICEΝΤΕΜΙΡΗΣ Ν-ΖΑΓΓΑΝΑΣ ΣΠ ΟΕΝΤΟΥΡΑΣ ΚΩΝΣΤΑΝΤΙΝΟΣΠΑΝΑΓΙΩΤΟΠΟΥΛΟΣ ΠΕΤΡΟΥ.ΑΝΔΡΕΑΣ & ΣΙΑ Ο.ΕΠΑΠΑΔΑΚΗΣ ΕΜΜΑΝΟΥΗΛΠΑΠΑΔΗΜΑΣ ΠΑΝΑΓΙΩΤΗΣΠΑΠΑΔΗΜΗΤΡΗΣ ΜΑΝΩΛΗΣΠΑΡΤΣΑΛΗΣ ΣΤΕΡΓΙΟΣΠΑΣΣΑΣ ΚΩΝ. ΠΑΡΑΣΚΕΥΑΣΠΟΥΛΙΟΣ ΘΩΜΑΣ ΚΑΙ ΣΙΑ ΟΕΠΡΟΤΕΚ Α.Ε.ΡΑΣΣΩ ΑΓΙΟΥΜΠ ΙΩΑΝΝΗΣΡΙΖΑΚΗ ΕΥΑΓΓΕΛΙΑΣΑΚΕΛΛΑΡΗΣ ΙΩΑΝ. ΠΕΡΙΚΛΗΣΣΑΚΕΛΛΑΡΗΣ Π. - ΓΕΩΡΓΟΥΛΑΣ ΑΛ. ΟΕΣΑΡΙΜΠΑΛΟΓΛΟΥ ΑΛΕΞΑΝΔΡΟΣΣΚΟΥΡΑΣ ΣΠΥΡΙΔΩΝ - ΡΟΡΟΣ ΣΤΑΜΑΤΙΟΣ Ο.Ε.ΣΟΥΒΑΤΖΟΓΛΟΥ ΝΙΚ. ΘΕΟΔΩΡΟΣΣΟΥΛΑΚΗΣ ΦΩΤΗΣΣΠΑΝΟΥΔΑΚΗΣ ΔΗΜΗΤΡΙΟΣΣΤΑΥΡΑΚΟΠΟΥΛΟΣ ΕΛΕΥΘΕΡΙΟΣΣΤΡΑΓΚΑΣ ΧΡΗΣΤΟΣΤ. ΚΑΛΑΝΤΖΗΣ ΑΒΕΕΤΖΗΜΑΣ ΘΕΟΔΩΡΟΣΤΟΡΑΣ ΣΤΑΜΑΤΗΣ - ΔΙΑΜΑΝΤΗΣΤΟΥΡΛΑΣ Ι. ΛΕΙΒΑΔΑΡΟΣ Ν.Ο.Ε.ΤΣΙΑΜΠΑΛΗΣ Ε. - SUKALIC D. OEΤΣΙΑΣ ΝΙΚΟΛΑΟΣΤΣΙΚΟΣ Ν. ΕΥΑΓΓΕΛΟΣΤΣΙΟΓΚΑΣ ΧΡΗΣΤΟΣΤΣΟΛΙΑΚΟΣ ΜΕΛ. ΕYΑΓΓΕΛΟΣΥΦΑΝΤΙΔΗΣ ΘΕΟΧ. ΠΑΥΛΟΣ


Πώς θα λειτουργήσουν σούπερ μάρκετ και εμπορικά καταστήματα σήμερα | Fortunegreece.com\nΤι ισχύει για Δημόσιο και τράπεζες.\nΑλλαγές στη λειτουργία των καταστημάτων φέρνει η αργία του Αγίου Πνεύματος. Συγκεκριμένα, κλειστές θα παραμείνουν οι δημόσιες υπηρεσίες και οι τράπεζες. Τα μαγαζιά θα είναι ανοιχτά σε Αθήνα, Πειραιά και Ηράκλειο Κρήτης, κάτι που δεν θα ισχύσει σε άλλες περιοχές.\nΣυλλογικές Συμβάσεις Εργασίας, καθώς και κωδικοποιήσεις συλλογικών ρυθμίσεων μπορούν να αναζητηθούν στη σελίδα του Ο.ΜΕ.Δ. στην ακόλουθη διεύθυνση: http://www.omed.gr/el/syllogikes-rythmiseis » αναφέρει στην ανακοίνωσή του η ΓΣΕΕ.


Οσο περισσότερη σοκολάτα καταναλώνει κανείς -στα επιτρεπτά όρια- τόσο λιγότερο κινδυνεύει από κολπική μαρμαρυγή, σύμφωνα με έρευνα\nΔιαπιστώθηκε ότι όσο περισσότερη σοκολάτα έτρωγε κανείς (έως ένα όριο), τόσο μειωνόταν η πιθανότητα να διαγνωσθεί με κολπική μαρμαρυγή. Για την κατανάλωση δύο έως έξι μερίδων την εβδομάδα, ο κίνδυνος ήταν κατά μέσο όρο 20% μικρότερος, για μία μερίδα την εβδομάδα ήταν 17% μικρότερος, ενώ για μία έως τρεις μερίδες το μήνα η μείωση του κινδύνου ήταν 10% (ως μερίδα θεωρήθηκαν τα 30 γραμμάρια περίπου). Ομως, από ένα σημείο και πέρα, υπάρχει μια «οροφή» στο όφελος της σοκολάτας. Ετσι, για ακόμη μεγαλύτερη κατανάλωση, πάνω από μία μερίδα τη μέρα, ο κίνδυνος αρρυθμίας μειώνεται μεν αλλά κάπως λιγότερο, κατά 14%.\n«Η μελέτη μας παρέχει νέες ενδείξεις για τα οφέλη της μέτριας κατανάλωσης σοκολάτας για την υγεία και επίσης δείχνει τη σημασία που έχουν οι παράγοντες της συμπεριφοράς, όπως η διατροφή για τη μείωση του κινδύνου εμφάνισης αρρυθμίας», δήλωσε η Μοστόφσκι.\nΟι ερευνητές τόνισαν ότι δεν πρέπει να γίνεται υπερβολή με τη σοκολάτα, καθώς περιέχει πολλές θερμίδες από σάκχαρα και λίπη, πράγμα που μπορεί να οδηγήσει σε αύξηση του βάρους και σε μεταβολικές διαταραχές. Ομως, όπως είπε η Μοστόφσκι, «η κατανάλωση με μέτρο, ιδίως της μαύρης σοκολάτας, μπορεί να αποτελεί μια υγιεινή επιλογή».


Hampton Inn Saskatoon South από 65€. Ξενοδοχεία σε Σασκατούν - KAYAK\n105 Stonebridge Blvd, Σασκατούν, SK S7T 0G3, Καναδάς\nΣχετικά με την τοποθεσία Hampton Inn Saskatoon South\nΑυτό το κατάλυμα (Hampton Inn Saskatoon South, Στόουνμπριτζ, Σασκατούν) απέχει 5 λεπτά με το αμάξι από: Δε Γουίλοους και Μουσείο Saskatoon Western Development Museum. Στις σημαντικές παροχές περιλαμβάνονται επιχειρηματικό κέντρο που λειτουργεί 24 ώρες το 24ωρο, γρήγορο check-in και γρήγορο check-out. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Hampton Inn Saskatoon South\nΤο Hampton Inn Saskatoon South εφαρμόζει τα εξής μέτρα:\nΔιαθέσιμα δωμάτια στο Hampton Inn Saskatoon South\nKing Rooms(63€ - 100€)\nQueen Rooms(64€ - 101€)\nΠαροχές στο Hampton Inn Saskatoon South\nΚριτικές για το Hampton Inn Saskatoon South\nThe Willows0.9 χλμ\nWestern Development Museum2.3 χλμ\nPrairieland Park2.8 χλμ\nThe Centre4.5 χλμ\nGriffiths Stadium5 χλμ\nUniversity Bridge5 χλμ\nMidtown Plaza5.1 χλμ\nCathedral Of St. John The Evangelist5.1 χλμ\nUkrainian Museum of Canada5.2 χλμ\nMuseum Of Antiquities5.2 χλμ\nUniversity of Saskatchewan5.6 χλμ\nDiefenbaker Canada Centre5.6 χλμ\nHampton Inn Saskatoon South: Συχνές ερωτήσεις\nΙσχύουν ειδικές πολιτικές ακύρωσης για το Hampton Inn Saskatoon South λόγω του κοροναϊού (COVID-19);\nΌλες οι κρατήσεις στο Hampton Inn Saskatoon South έως τις 30 Ιουνίου 2020, ακόμη και οι διαμονές χωρίς δυνατότητα ακύρωσης, δικαιούνται πλήρη επιστροφή χρημάτων. Για περισσότερες πληροφορίες, επισκεφτείτε τη σελίδα απόκρισης του Ομίλου Hilton Corporate στη νόσο COVID-19.\nΠού βρίσκεται το Hampton Inn Saskatoon South;\nΤο Hampton Inn Saskatoon South βρίσκεται στη διεύθυνση 105 Stonebridge Blvd, 5,7 χλμ. από το κέντρο της πόλης Σασκατούν. Το κοντινότερο αξιοθέατο στο Hampton Inn Saskatoon South είναι: The Willows.\nΠότε είναι το check-in και το check-out στο Hampton Inn Saskatoon South;\nΣτο Hampton Inn Saskatoon South, το check-in γίνεται στις 15:00 και το check-out στις 11:00.\nΠροσφέρει το Hampton Inn Saskatoon South δωρεάν Wi-Fi;\nΝαι, το Hampton Inn Saskatoon South προσφέρει δωρεάν Wi-Fi.\nΠροσφέρει το Hampton Inn Saskatoon South δωρεάν πάρκινγκ;\nΝαι, το Hampton Inn Saskatoon South προσφέρει δωρεάν πάρκινγκ.\nΠροσφέρει το Hampton Inn Saskatoon South δωρεάν μεταφορά αεροδρομίου;\nΌχι, το Hampton Inn Saskatoon South δεν προσφέρει δωρεάν μεταφορά αεροδρομίου.\nΠόσο απέχει το Hampton Inn Saskatoon South από το αεροδρόμιο;\nΤο Hampton Inn Saskatoon South απέχει 10,3 χλμ. από το Σασκατούν.\nΈχει πισίνα το Hampton Inn Saskatoon South;\nΝαι, το Hampton Inn Saskatoon South έχει πισίνα.\nFour Points by Sheraton Saskatoon7.7 Καλό (348 κριτικές)0,13 χλμΕσωτερική πισίνα, Γυμναστήριο, Εστιατόριο+73€\nHome Inn & Suites Saskatoon South8.6 Εξαιρετικό (300 κριτικές)1,04 χλμΕσωτερική πισίνα, Κέντρο ευεξίας και σπα, Γυμναστήριο+85€\n21% φθηνότεροÜber-Clean, Cozy, Private Suite - Stonebridge10 Εξαιρετικό (1 κριτική)1,19 χλμΜόνο για ενήλικες, Κουζίνα, wifi+51€\nTownePlace Suites by Marriott Saskatoon9.2 Εξαιρετικό (171 κριτικές)1,26 χλμΕσωτερική πισίνα, Γυμναστήριο, Υπηρεσία δωματίου+85€\n27% φθηνότεροCozy Retreat Serene Area Close to Amenities1,58 χλμΜόνο για ενήλικες, Κουζίνα, κουζινίτσα+48€\n24% φθηνότεροHomestay - Comfy Bedroom and real bed2,34 χλμ+50€\n22% φθηνότεροVrbo Property2,03 χλμ+51€\nThe Bentley on Coy10 Εξαιρετικό (1 κριτική)2,57 χλμ+73€\nThe Canary!! Minutes To Downtown And River!!10 Εξαιρετικό (2 κριτικές)2,65 χλμΚουζίνα, Καφετιέρα, Πλυντήριο ρούχων+91€\nΑναζητήστε εκπτώσεις για το Hampton Inn Saskatoon South σε Σασκατούν με την KAYAK. Αναζητήστε τη φθηνότερη προσφορά ξενοδοχείου για το Hampton Inn Saskatoon South σε Σασκατούν. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hampton Inn Saskatoon South με την προσφορά που σας ταιριάζει καλύτερα. από 65€/βράδυ (οι πιο πρόσφατες τιμές για το ξενοδοχείο).


Σακχαρώδης διαβήτης και Ουρογεννητικό σύστημα - Ιωάννης Μπουζαλάς Χειρουργός Ουρολόγος Ανδρολόγος\nΟ σακχαρώδης διαβήτης και τα ουρολογικά προβλήματα υγείας είναι στενά συνδεδεμένα.\nΟι διαβητικοί είναι ιδιαίτερα επιρρεπείς σε:\nστη δημιουργία προβλημάτων στους νεφρούς και στην ουροδόχο κύστη και\nΟ σακχαρώδης διαβήτης είναι μια μεταβολική ασθένεια η οποία χαρακτηρίζεται από αύξηση της συγκέντρωσης του σακχάρου στο αίμα (υπεργλυκαιμία) και διαταραχή του μεταβολισμού της γλυκόζης, είτε ως αποτέλεσμα ελαττωμένης έκκρισης ινσουλίνης είτε λόγω ελάττωσης της ευαισθησίας των κυττάρων του σώματος στην ινσουλίνη.\nΤα προβλήματα στο ουροποιητικό δεν προκαλούνται τόσο από την παρουσία γλυκόζης στα ούρα, όσο από τις βλάβες που προκαλεί ο διαβήτης στα μικρά αγγεία.\nΟ ανθρώπινος οργανισμός χρειάζεται την γλυκόζη, οπότε οι νεφροί την συγκρατούν κατά τη διαδικασία αυτήν. Όταν, ωστόσο, τα επίπεδα της γλυκόζης είναι υψηλά (πάνω από 180 mg/dl), η γλυκόζη αρχίζει να αποβάλλεται από τα ούρα. Η παρουσία γλυκόζης στα ούρα προκαλεί αυξημένη αποβολή νερού, δηλαδή η διούρηση αυξάνεται. Για να διατηρηθεί το ισοζύγιο υγρών του οργανισμού και να μην προκύψει αφυδάτωση, ο διαβητικός ασθενής πίνει περισσότερα υγρά. Αυτός είναι ο λόγος της πολυουρίας και πολυδιψίας των διαβητικών.\nΣύμφωνα με τελευταίες μελέτες ο σακχαρώδης διαβήτης μπορεί να επηρεάσει τη λειτουργία και τη δομή της κατώτερης ουροφόρου οδού. Η ουροδόχος κύστη των διαβητικών ασθενών μπορεί να εμφανίζει υπερδραστηριότητα ή να υπολειτουργεί. Ο ουρολόγος πρέπει να αξιολογήσει τις διαταραχές στη συχνότητα της ούρησης, έχοντας πάντα στο μυαλό του την πιθανότητα να οφείλονται στον διαβήτη, ακόμα κι αν αυτός δεν έχει διαγνωστεί ακόμα. Συνεπώς, τυχόν συχνουρία, ένα σύμπτωμα πολλών ουρολογικών παθήσεων, πρέπει να διευκρινιστεί αν συνδυάζεται με πολυουρία και αυξημένη πρόσληψη υγρών λόγω πολυδιψίας. Στον αντίποδα, σε περιπτώσεις μακροχρόνια διαβητικού ή ηλικιωμένου ασθενούς, η διαβητική νευροπάθεια μπορεί να προκαλέσει μείωση της αισθητικότητας της κύστης και διαταραχές στην κένωση της κύστης. Ως αποτέλεσμα, ο διαβητικός ασθενής μπορεί να φτάσει να ουρεί μόλις 1-2 φορές την ημέρα και να παρουσιάζει υψηλό υπόλειμμα ούρων μετά την ούρηση, μέχρι και επίσχεση ούρων.\nΟ διαβήτης μπορεί επίσης να προκαλέσει βλάβη στους νεφρούς, μιας και αποτελεί την πιο συνηθισμένη αιτία νεφρικής ανεπάρκειας. Ο ακριβής ιατρικός όρος για την πάθηση των νεφρών που προκαλείται από τον Σ.Δ. ονομάζεται διαβητική νεφροπάθεια.\nΟ Σ.Δ. είναι μία από τις κύριες αιτίες νεφρικής ανεπάρκειας.\nΣχετικά με τη σεξουαλική δυσλειτουργία, τόσο για τους άντρες όσο και για τις γυναίκες, ο Σ.Δ. επηρεάζει τη νευρική και την αισθητηριακή λειτουργία, όπως και τη ροή του αίματος στην περιοχή των γεννητικών οργάνων.\nΙδίως στις γυναίκες με διαβήτη, είναι συχνό φαινόμενο να προκαλείται απώλεια αισθητικής λειτουργίας ή ακόμη και κολπική ξηρότητα, η οποία μπορεί να προκαλέσει πόνο κατά τη διάρκεια της σεξουαλικής επαφής.\nΟ σακχαρώδης διαβήτης αποτελεί την πιο κοινή αιτία στυτικής δυσλειτουργίας με αποτέλεσμα το 28% των ασθενών οι οποίοι έρχονται να εξετασθούν για διαταραχές της στύσης να είναι διαβητικοί. Το 50% των διαβητικών ασθενών παρουσιάζουν προβλήματα στύσης. Αν ο διαβήτης συνδυαστεί με την υπέρταση το ποσοστό αγγίζει το 80%.\nΑρκετές φορές οι διαταραχές της στύσης αποτελούν το πρώτο σύμπτωμα με το οποίο εκδηλώνεται η διαβητική νόσος. Για αυτό το λόγο είναι απαραίτητο να ελέγχονται τα επίπεδα του σακχάρου στους ασθενείς που παραπονούνται για στυτικά προβλήματα.\nΘα πρέπει να αναφέρουμε ότι οι διαβητικοί ασθενείς είναι δυνατόν να παρουσιάσουν προβλήματα που αφορούν τόσο την εκσπερμάτιση (παλίνδρομη εκσπερμάτιση), όσο και την σεξουαλική επιθυμία.\nΣακχαρώδης διαβήτης – στυτική δυσλειτουργία


Α1 Volley: VL Γυναικών (19η αγωνιστική): ΑΣ Άρης - Πανναξιακός ΑΟΝ 0-3\nΟ Πανναξιακός επικράτησε με 3-0 σετ τον Άρη στην Πυλαία για την 19η αγωνιστική, φθάνοντας στη 15η νίκη του στο πρωτάθλημα. Η ομάδα του Νίκου Κωστακόπουλου νίκησε για δεύτερη φορά φέτος τις «κιτρινόμαυρες», τις οποίες θα αντιμετωπίσει και την Τετάρτη (13/3, 19.00) στη Νάξο για την πρόκριση στο φάιναλ-4 του κυπέλλου Ελλάδας. Η Ελληνική Ομοσπονδία Πετοσφαίρισης συμμετέχει στη Διεθνή Ημέρα της Γυναίκας (8/3). Η 19η αγωνιστική της Volleyleague είναι αφιερωμένη στη γυναίκα και για αυτό το λόγο το μέλος του Διοικητικού Συμβουλίου της Ε.Ο.ΠΕ. Δήμητρα Χαριτίδου, πριν την έναρξη της αναμέτρησης προσέφερε συμβολικά ένα τριαντάφυλλο σε όλες τις αθλήτριες. Στο αγωνιστικό κομμάτι, ο Πανναξιακός υπερείχε σε όλες τις στατιστικές κατηγορίες, έκανε μόλις 11 λάθη και με τοπ σκόρερ την Αλεξάντρα Ριντ (15π.) έφθασε στο τρίποντο. Ο Άρης έμεινε χαμηλά στην επίθεση με 24,5%, με την Βερόνικα Χουντιμά να παλεύει μόνη της με 11 πόντους.\nΔιαιτητές: Βασιλειάδης, Ισκάς.\nΤα σετ: 0-3 (19-25, 15-25, 09-25)\n*Οι πόντοι του Άρη προήλθαν από 3 άσσους, 23 επιθέσεις, 6 μπλοκ και 11 λάθη αντιπάλων και του Πανναξιακού προήλθαν από 7 άσσους, 37 επιθέσεις, 11 μπλοκ και 20 λάθη αντιπάλων.\nΑΣ ΑΡΗΣ (Φλώρος): Γουγούση 2 (1/9 επ., 1 μπλοκ), Ζωίδου 4 (3/5 επ., 1 μπλοκ), Μεταξά 1 (1/10 επ.), Μοντάνιο 9 (6/24 επ., 2 άσσοι, 1 μπλοκ, 40% υπ.), Πήττα 4 (2/6 επ., 2 μπλοκ), Χουντιμά 11 (9/34 επ., 1 άσσος, 1 μπλοκ, 70% υπ.) / Χίτζιου (λ, 61% υπ.), Μπάκα 1 (1/6 επ., 29% υπ.), Πετρινόλη (25% υπ.), Νταντούλα, Παπαδοπούλου.\nΠΑΝΝΑΞΙΑΚΟΣ ΑΟΝ (Κωστακόπουλος): Βεργίδου 4 (0/2 επ., 1 άσσος, 3 μπλοκ), Μπράιαν 8 (7/18 επ., 1 άσσος), Ριντ 15 (12/22 επ., 2 άσσοι, 1 μπλοκ, 60% υπ.), Στεντίλ 6 (6/14 επ., 50% υπ.), Τσομπανίδου 9 (5/7 επ., 1 άσσος, 3 μπλοκ), Χατζηευστρατιάδου 11 (5/7 επ., 2 άσσοι, 4 μπλοκ) / Κακουράτου (λ, 67% υπ.), Λάβδα 1 (1/1 επ.), Λιάγκη 1 (1/4 επ.), Πατεράκη.\n7/3/2019 11:34:00 μμ


«Συγγνώμη» από Χατζηνικολάου σε Ηλιόπουλο, αλλά... - iNotos.gr\n«Συγγνώμη» από Χατζηνικολάου σε Ηλιόπουλο, αλλά…\n“Συγγνώμη” αναγκάστηκε να ζητήσει ο δημοσιογράφος Νίκος Χατζηνικολάου από τον εκπρόσωπο Τύπου του ΣΥΡΙΖΑ, στον οποίο χρέωσε δηλώσεις που ουδέποτε έκανε στη συνέντευξη που πήρε χθες από τον Κυριάκο Μητσοτάκη, προκαλώντας την έντονη αντίδραση του Νάσου Ηλιόπουλου που κάλεσε τον δημοσιογράφο να ανακαλέσει δημόσια.\n«Έχετε δίκιο. Σας ζητώ συγγνώμη» ανέφερε στην σημερινή εκπομπή του στον Real Fm ο Ν. Χατζηνικολάου για τη χθεσινή αναφορά του, όπου είπε χαρακτηριστικά σε ερώτησή του προς τον πρωθυπουργό: «Βέβαια, ξέρετε κ. Πρόεδρε τι λέει ο ΣΥΡΙΖΑ; Λέει για 100 νεκρούς στο Μάτι σήκωσε μεγάλο θόρυβο η Νέα Δημοκρατία τότε, ενώ τώρα έχουμε 5.000 θανάτους, το λέει ο κ. Ηλιόπουλος, ο εκπρόσωπος, συνεχώς».\nΟ δημοσιογράφος μετά τη συγγνώμη προς τον Νάσο Ηλιόπουλο υποστήριξε ότι ήταν ο ίδιος ο Αλέξης Τσίπρας που έκανε τη σύγκριση των νεκρών της πανδημίας με τους νεκρούς στο Μάτι, παίζοντας ηχητικό απόσπασμα από συνέντευξη του προέδρου του ΣΥΡΙΖΑ στον ΑΝΤ1.\nΩστόσο, ούτε για τον Αλέξη Τσίπρα προκύπτει να έκανε καμία τέτοια σύγκριση, καθώς είχε δηλώσει συγκεκριμένα: «Το κρίσιμο ζήτημα είναι ότι ο κ. Μητσοτάκης, ενώ έχουμε πάνω από 10 ημέρες μια εκατόμβη νεκρών καθημερινά, δεν έχει το πολιτικό θάρρος να αναλάβει την πολιτική ευθύνη και να πει μια συγγνώμη. Βρέθηκα και εγώ σε μια δύσκολη στιγμή. Βγήκα και ανέλαβα την πολιτική ευθύνη για τις παραλείψεις και τα λάθη σ’ αυτά τα 45 λεπτά. Τις παραλείψεις και τα λάθη σε ένα χρόνο 7 μηνών που είχαν να οργανωθούν και αριθμό νεκρών όσο τότε σε μια ημέρα έχουμε κάθε μέρα, για 15 ημέρες τώρα, δεν έχει να αναλάβει μια πολιτική ευθύνη;».\nΣυγκρότηση επιτροπής για τα αίτια της τραγωδίας στο...\nΕντυπωσιακή έναρξη του μουντιάλ μίνι ποδοσφαίρου στο Ρέθυμνο\nΟ Τσακαλώτος τρολάρει τη ΝΔ για την επιτυχία...


Μητσοτάκης για ανασχηματισμό: Όταν υπάρξει ανάγκη για διορθωτικές κινήσεις, αυτές θα γίνουν | Pontos News\n7 Ιούλιος 2020, 14:24 - Τελευταία Ενημέρωση: 7 Ιούλιος 2020, 14:05\nΟ Κυριάκος Μητσοτάκης (φωτ. αρχείου: ΑΠΕ-ΜΠΕ / Αλέξανδρος Μπελτές)\nΜια συνέντευξη εφ’ όλης της ύλης παραχώρησε ο Κυριάκος Μητσοτάκης στο ραδιόφωνο του ΣΚΑΪ 100,3 όπου μίλησε με αφορμή τη συμπλήρωση των πρώτων 12 μηνών διακυβέρνησης της Νέας Δημοκρατίας. Όπως ανέφερε, η κυβέρνησή του ήρθε αντιμέτωπη με πολλές δύσκολες καταστάσεις και κλήθηκε να λάβει δύσκολες αποφάσεις, με δυσκολότερη όλων εκείνη του γενικού lockdown.\n«Αναμφίβολα η δυσκολότερη απόφαση, ήταν η απόφαση μας να κλείσουμε τη χώρα. Έπρεπε να προτεραιοποιήσουμε την υγεία των πολιτών. Γνώριζα ότι θα οδηγούσα τη χώρα σε μια βαθιά ύφεση. Ελπίζω να δικαιωθώ. Κερδίζουμε την πρώτη μάχη», είπε ο πρωθυπουργός.\nΣχετικά με τα ελληνοτουρκικά ζητήματα, μεταξύ άλλων, σημείωσε: «Είμαστε γείτονες, έχουμε διαφορές, αλλά αυτό δε σημαίνει ότι δεν πρέπει να μιλάμε. Η επικοινωνία είχε διακοπεί, όχι με δική μου υπαιτιότητα. Ο κ. Ερντογάν δεν ήθελε να μιλάει μαζί μου, μετά την επιτυχία στον Έβρο. Είναι σημαντικό να μπορούμε να μιλάμε».\nΔεν μεσολάβησε η Μέρκελ για την επικοινωνία με Ερντογάν\nΓια το τηλεφώνημα με τον Ερντογάν, ο Κ. Μητσοτάκης εξήγησε πως δεν προέκυψε από την διαμεσολάβηση της Μέρκελ, αλλά υπήρχε πρόθεση από μέρους του για διάλογο και επίλυση. «Είχα ενημερώσει την καγκελάριο. Δεν χρειαζόμαστε διαμεσολαβητές, ούτε διαιτητές». Στη συνέχεια είπε ότι έχει ορίσει ως προϋπόθεση για διάλογο να μην υπάρχει κλιμάκωση και ένταση από την πλευρά της Τουρκίας.\n«Έχουν αποκατασταθεί οι θεσμικοί δίαυλοι επικοινωνίας. Και οι σύμβουλοί μας μπορούν να μιλάνε».\nΑναφορικά με την κατάσταση που ξέσπασε στον Έβρο και τη διαχείρισή της από την κυβέρνηση, ο πρωθυπουργός τόνισε ότι η απόφαση ήταν τελείως αυτονόητη. «Ο Έβρος ήταν στο δικό μου μυαλό τελείως αυτονόητη απόβαση. Δεν προβληματίστηκα ιδιαίτερα. Αντίθετα για το κλείσιμο της χώρας έπρεπε να συζητήσω και να συλλέξω αποφάσεις. Συζήτησα με τον κ. Τσιόδρα».\nΣχετικά με τα χθεσινά στοιχεία των νέων κρουσμάτων, είπε πως «είχαμε μεγαλύτερο πρόβλημα στα χερσαία σύνορα» και συμπλήρωσε ότι «είμαστε στην αρχή ακόμα» και ότι «ο Ιούλιος είναι ένας πολύ δύσκολος μήνας για τον τουρισμό».\nΟ Κ. Μητσοτάκης με τους δημοσιογράφους Β. Χιώτη και Π. Τσίμα (φωτ.: skai.gr)\nΣημείωσε ακόμη ότι «οι λίγοι που θα ταξιδεύσουν φέτος θα θέλουν να έρθουν στην Ελλάδα. Για τη Σερβία ενημερώσαμε και η απόφαση έγινε κατανοητή. Έχουμε ένα σύγχρονο αλγόριθμο που τον βελτιώνουμε και μπορούμε να παίρνουμε αποφάσεις»\nΓια το ενδεχόμενο ενός δεύτερου γενικού lockdown, ο Κ. Μητσοτάκης τόνισε ότι «θα ξανακλείσουμε τα σύνορα αν χρειαστεί» και «αν δούμε έξαρση των επιδημιολογικών στοιχείων».\n«Ο καθένας κάνει αν πάσα στιγμή την αυτοκριτική του, δεν τα κάναμε όλα τέλεια. Δεν διστάζουμε να αναγνωρίσουμε τα λάθη και να τα διορθώσουμε», είπε σε άλλο σημείο της συνέντευξης, φέρνοντας ως παράδειγμα την υπόθεση με τους διοικητές των νοσοκομείων.\nΓια το ενδεχόμενο του ανασχηματισμού ο πρωθυπουργός είπε ότι θα γίνει κάποια στιγμή. «Δεν είναι της στιγμής να γίνει, όταν έρθει η στιγμή θα το μάθετε από μένα. Αν κάτι μάθαμε αυτούς τους 12 μήνες είναι ότι τα πρόσωπα κάνουν τη διαφορά. Όταν κρίνω ότι θα υπάρξει ανάγκη για διορθωτικές κινήσεις, αυτές θα γίνουν».\nΓια την πορεία της χώρας από δω και πέρα και την πιθανότητα εκλογών είπε ότι οι εκλογές θα γίνουν στο τέλος της τετραετίας καθώς η χώρα «πηγαίνει στη σωστή κατεύθυνση».\nΌσον αφορά αυτά που πέτυχε η κυβέρνηση τους πρώτους 12 μήνες, ο Κ. Μητσοτάκης ανέφερε πως μειώθηκαν φόροι, έγιναν επενδύσεις, η κατάσταση στο μέτωπο της τάξης και της ασφάλειας βελτιώθηκε και η κυβέρνηση παρήγαγε σημαντικό νομοθετικό έργο. «Θα κάνουμε πολλές αλλαγές που θα γίνουν με την αίσθηση του κατεπειγόντως. Κεντρική δέσμευση είναι η μείωση των φορών», σημείωσε.\n«Το 2020 η χώρα βγήκε στις αγορές. Το επιτόκιο είναι πολύ χαμηλότερο από πέρσι. Υποστηρίξαμε την οικονομία με ένα συνολικό πακέτο 24 δισ. Θα υποστηρίξουμε την οικονομία μέχρι να έλθουν τα νέα χρήματα από το υφιστάμενο ΕΣΠΑ. Ο κρατικός προϋπολογισμός και οι υφιστάμενοι ευρωπαϊκοί πόροι θα στηρίξουν την οικονομία», υπογράμμισε.\nΓια τα όσα έρχονται από τον χειμώνα ο πρωθυπουργός είπε ότι «προφανώς και υπάρχουν απώλειες. Ο χειμώνας θα είναι δύσκολος».\nΕπισήμανε δε πως οι θέσεις απασχόλησης βρίσκονται σε πρώτη προτεραιότητα. «Είμαστε έτοιμοι για το δεύτερο κύμα του κορονοϊού. Θα έχουμε περισσότερα κρεβάτια ΜΕΘ. Έχουμε καλύτερη κατανόηση για το πώς αντιμετωπίζουμε τον ιό. Είναι πολύ πιο έμπειροι και οι ειδικοί πια», εξήγησε.\nΛίστα ΜΜΕ για την καμπάνια «Μένουμε Σπίτι»\nΣχετικά με τη λίστα των ΜΜΕ και τα ποσά που χορηγήθηκαν για την καμπάνια «Μένουμε Σπίτι», ο πρωθυπουργός τόνισε ότι «η λίστα δόθηκε στη δημοσιότητα, όταν ήμασταν βέβαιοι ότι τα ποσά πληρώθηκαν και έγινε ο έλεγχος ότι οι δημοσιεύσεις έγιναν».\nΚαι συμπλήρωσε: «Συγκρίνετε τι συνέβαινε στο παρελθόν, όταν από κρατικές ΔΕΚΟ δίνονταν διαφημίσεις για να στηρίζονται έντυπα. Κι εγώ το ξέρω, κι εσείς το ξέρετε, και η οικογένεια μου το ξέρει πολύ καλά. Το μόνο που θα μπορούσα να εισπράξω ως κριτική είναι ότι δεν εξηγήσαμε ότι δεν το κάναμε εμείς. Δεν είναι μαγειρεμένα τα στοιχεία. Δεν δόθηκαν με πολιτική παρέμβαση».\nΚυριάκος Μητσοτάκης, Ανασχηματισμος, Ελληνοτουρκικες Σχεσεις, Συνεντευξη, Κορονοϊός, Οικονομία, Ερντογαν, Άνγκελα Μέρκελ


Kokoria.gr: Πώς θα φτιάξετε το δικό σας lip balm\n- Αιθέρια έλαια/εκχύλισμα βανίλιας/μέλι\n- Χρώμα κραγιόν/χρώμα ζαχαροπλαστικής\nΑδειάζουμε επίσης μέσα στο μείγμα μια κάψουλα βιταμίνη Ε, που μπορούμε να προμηθευτούμε από το φαρμακείο. Η βιταμίνη Ε εκτός από τέλεια αναπλαστική δράση είναι και συντηρητικό.\nΑνακατεύουμε για να ομογενοποιηθεί το μείγμα και όταν το νερό μας έχει βράσει μπορούμε να σβήσουμε τη φωτιά και να αφήσουμε τη θερμότητα να κάνει την υπόλοιπη δουλειά. Γεμίζουμε δοκιμαστικά ένα βαζάκι και το αφήνουμε να κρυώσει.\nΌταν ρίξουμε το τελικό μείγμα στα βαζάκια το αφήνουμε περίπου 10-20 λεπτά (αναλόγως το βάθος των δοχείων) να παγώσει μετά τα μετακινούμε ή τα σκεπάζουμε.


Europa League (Τελικός): Και στο τέλος ΠΟΡΤΟ-φόλι… | www.betopoulos.gr\nΤρίτη: Ποιό Champions league? Σήμερα παίζει η Κρίσταλ Πάλας!\nΚαλησπέρα μπετοπουλαίοι. Δεν μου γεμίζουν καθόλου το μάτι οι σημερινοί αγώνες της μεγάλης διασυλλογικής διοργάνωσης. Αυτό που χαίρομαι και θα αποτελέσει βασικό μου ποντάρισμα είναι η Κρίσταλ Πάλας\nRead more about Τρίτη: Ποιό Champions league? Σήμερα παίζει η Κρίσταλ Πάλας!\n6η αγωνιστική: Άσσος και πάλι άσσος…\nΠανιώνιος – Εργοτέλης: Τέτοιοι άσσοι στο 1.75 δεν χαρίζονται για τίποτα στοιχηματα. Δεν μπορώ να βλέπω άλλο τον Πανιώνιο να φιγουράρει στην 14 θέση! Ήρθε η ώρα για αντεπίθεση. Το διάλειμμα από τις αγωνιστικές υποχρεώσεις σε τέτοιες περιπτώσεις κάνει προγνωστικα καλό. Και καλό στις τσέπες μας. 1 στο στοιχημα 1,75 από την στοιχηματική εταιρεία Bwin.\nRead more about 6η αγωνιστική: Άσσος και πάλι άσσος…\nΤιπελιγκάεν (Νορβηγία): Τι ώρα είναι; Η ώρα της Ρόζενμποργκ…\nΤο ξέσπασμα της Ρόζενμποργκ θα γίνει σήμερα. Το 1,60 στον άσσο είναι λίγο. Αφού από το ημίχρονο θα έχει καθαρίσει είναι δωράκι η απόδοση ημίχρονο/τελικό!\nΟ προγνωστικά για το στοίχημα προτείνει ΜΟΝΟ αποδεκτό:\nΡόζενμποργκ – Οντ Γκρένλαντ: 1/1 (2,40)\nRead more about Τιπελιγκάεν (Νορβηγία): Τι ώρα είναι; Η ώρα της Ρόζενμποργκ…\nΠαρασκευή: Το ζητούμενο όμως είναι ένα…Το Ταμείο\nΣήμερα μας άρεσαν πολλά παιχνίδια γι` αυτό θα δώσουμε προβλέψεις στο λαό. Σκεφτήκαμε να δώσουμε 3 τριάδες αλλά με ζητούμενα . Έτσι θα είμαστε ή κερδισμένοι ή στα ίσα μας. Δείτε παρακάτω για να καταλάβετε τι εννοώ.\nΟ προγνωστικα στοιχηματος προτείνει άσσους με σύστημα 2/3:\nRead more about Παρασκευή: Το ζητούμενο όμως είναι ένα…Το Ταμείο\nChampions league: (K)inter έκπληξη!\nΈκπληκτος είδα το 2,10 της Ίντερ, οπότε και αμέσως σκέφτηκα προγνωστικά στοίχημα ποιο θα είναι το βασικό μου ποντάρισμα. Βρήκα και 2 παιχνίδια ακόμα να τα παίξουμε σύστημα 2/3. Champions league είναι αυτό. Κάποιο θα μας την χαλάσει. Να είμαστε καλυμμένοι λοιπόν. Ή ταμείο ή τα λεφτά μας πίσω:\nΟ προγνωστικά στοίχημα προτείνει σύστημα 2/3:\nRead more about Champions league: (K)inter έκπληξη!\nEuropa League (Τελικός): Και στο τέλος ΠΟΡΤΟ-φόλι…\nΠόρτο – Μπράγκα: Και εδώ που έφτασε καλά είναι για την Μπράγκα. Δεν θα αντέξει προγνωστικα τέτοιο βάρος τελικού μία τόσο άπειρη ομάδα. Για 2-0 πάει το ματς και καθάρισμα από την αρχή. Φανταστείτε έναν τελικό Ολυμπιακού-ΠΑΟΚ. 1 ημίχρονο 1 τελικό για σήμερα το στοιχημα.\nΟ προγνωστικα στοιχηματοςπροτείνει ΜΟΝΟ ΑΠΟΔΕΚΤΟ:\nΠόρτο – Μπράγκα: 1/1 (2,10)\nΒίντεο για το UEFA Europa League\nEuropa League: Ισπανία – Πορτογαλλία σημειώσατε…Ταμείο!\nEuropa League (Πέμπτη): Με άσσους στους 32…\nEuropa league: Με άσσους πάμε ταμείο…\nEuropa League: Μικρές αποδόσεις για σίγουρα ΚΕΡΔΗ… + 1 άσσος ΔΩΡΟ!\nEuropa league: Ταμείο με έμπνευση…


4 “κρυφά” σημάδια που υποδηλώνουν προβλήματα όρασης στα παιδιά - Eye Diagnosis\nΚαθώς το καλοκαίρι τελειώνει, οι οικογένειες με παιδιά σχολικής ηλικίας προσπαθούν να προετοιμαστούν για τη νέα σχολική χρονιά. Μια από τις πιο σημαντικές αλλά συχνά παραλειπόμενες ανάγκες είναι η υγιής όραση.\nΚαθώς τα παιδιά μεγαλώνουν και αναπτύσσονται χρόνο με το χρόνο, έτσι αλλάζουν και τα μάτια και εξελίσσεται η όρασή τους. Το σχολείο απαιτεί έντονη οπτική συμμετοχή, είτε τα παιδιά βρίσκονται στην τάξη είτε μαθαίνουν από το σπίτι. Η μάθηση μπορεί να περιλαμβάνει ανάγνωση, γραφή, ηλεκτρονικό υπολογιστή και εργασία με πίνακα κιμωλίας/έξυπνο πίνακα. Ακόμα και η φυσική αγωγή και ο αθλητισμός γενικότερα χρειάζονται καλή όραση. Εάν τα μάτια δεν είναι έτοιμα να ανταποκριθούν στις σχολικές απαιτήσεις, το παιδί μπορεί να αισθάνεται κουρασμένο και να έχει πρόβλημα συγκέντρωσης και μάθησης.\nΜερικές φορές οι γονείς μπορούν να εντοπίσουν εάν το παιδί τους έχει κάποιο πρόβλημα όρασης, διότι το παιδί μπορεί να παραπονεθεί ότι κάποια πράγματα του φαίνονται θολά ή να κρατάει το βιβλίο του πολύ κοντά στο πρόσωπό του.\nΥπάρχουν όμως και μερικά λιγότερο εμφανή σημάδια που οι γονείς μπορεί να μην τα αντιλαμβάνονται και να τα παραβλέπουν.\nΤο παιδί σας μπορεί να φαίνεται ότι χάνει γρήγορα το ενδιαφέρον του για παιχνίδια, εργασία, διάβασμα ή άλλες μακροχρόνιες δραστηριότητες.\nΧάνουν τη σειρά που διαβάζουν\nΚαθώς το παιδί διαβάζει (δυνατά ή αθόρυβα), μπορεί να έχει δυσκολία στην όραση και να μην μπορεί να παρακολουθήσει το σημείο στο οποίο βρίσκεται στη σελίδα.\nΑποφυγή ανάγνωσης και άλλων κοντινών δραστηριοτήτων\nΤο παιδί μπορεί να αποφεύγει να διαβάσει, να ζωγραφίσει, να παίξει παιχνίδια ή να κάνει πράγματα που χρειάζονται κοντινή εστίαση.\nΣτρέφουν το κεφάλι τους στο πλάι\nΈνα παιδί μπορεί να γυρνάει το κεφάλι του στο πλάι όταν κοιτάζει κάτι μπροστά του. Αυτό μπορεί να είναι σημάδι διαθλαστικού σφάλματος (αστιγματισμού). Το γύρισμα του κεφαλιού βοηθάει το παιδί να δει καλύτερα.\nΟι προσυμπτωματικοί έλεγχοι είναι εξαιρετικά σημαντικοί\nΗ επιτυχία στο σχολείο συνδέεται άμεσα με την υγεία των ματιών, οπότε τα παιδιά χρειάζονται τακτικούς οφθαλμολογικούς ελέγχους. Όσο νωρίτερα γίνει η θεραπεία, τόσο καλύτερα θα είναι το παιδί – εντός και εκτός σχολείου. Εάν το παιδί εξακολουθεί να αντιμετωπίζει δυσκολίες, τότε μπορεί να έχει κάποια μαθησιακή δυσκολία. Τα προβλήματα όρασης δεν προκαλούν μαθησιακές δυσκολίες και πρέπει να γίνεται πλήρης οφθαλμολογικός έλεγχος πριν γίνει παραπομπή για διερεύνηση μαθησιακής δυσκολίας.\nΕάν έχετε οποιεσδήποτε ερωτήσεις ή ανησυχίες σχετικά με την όραση του παιδιού σας, απευθυνθείτε στον οφθαλμίατρό σας.


Master-Chef : Αυτές είναι οι ατάκες υποψηφίων που δεν έδειξαν ποτέ οι κάμερες! - nassosblog.gr\nby Nassos 18 Μαρτίου, 2019, 10:55 πμ 99k Views\nΣτους τελευταίους δύο κύκλους του MasterChef βλέπουμε ότι η παραγωγή δίνει ιδιαίτερη έμφαση στους χαρακτήρες, όπως με τον Χρήστο Μπάρκα, με το περίφημο «κρατς», την Άλκηστη, που είναι ένας αυθόρμητος και νευρικός χαρακτήρας, αλλά και η συγκινητική στορία του Αφγανού μετανάστη Ζαχίρ.\nMaster ChefΛεωνίδας ΚουτσόπουλοςΠάνος ΙωαννίδηςΣωτήρης Κοντιζάς\nPrevious article Ο Σπυράκος… ο κακοήθης καρκίνος και οι θεραπείες…\nNext article Παρασκήνιο. Τι συμβαίνει με την Τατιάνα στον Σκαϊ; Το συμβόλαιο και η μετακίνηση\nMaster Chef: Τα «γαλλικά» του Κοντιζά στον Ιωαννίδη\n«Master-chef». Η συνάντηση του Ιωαννίδη με πρώην χορεύτρια και…\nΠαρασκήνιο. Τι συμβαίνει με την Τατιάνα στον Σκαϊ; Το συμβόλαιο και η μετακίνηση


Μνήμες από το παρελθόν: Επεισοδιακή η έλευση του 1925 στο Ρέθυμνο | RethNea.gr\nΜνήμες από το παρελθόν: Επεισοδιακή η έλευση του 1925 στο Ρέθυμνο\n29/12/2020 | 10:10\nΕπεισοδιακό μπήκε το 1925 στο Ρέθυμνο. Μια μεγάλη διαδήλωση που έγινε έξω από τη Μητρόπολη, σημάδεψε τις πρώτες του μέρες.\nΤο συλλαλητήριο αυτό προκάλεσε ο Εμπορικός Σύλλογος μετά τις έντονες φήμες για κατάργηση ή υποβάθμιση κεντρικών υπηρεσιών.\nΜια πύρινη ομιλία\nΚεντρικός ομιλητής ήταν ο Μάνος Τσάκωνας που εξέθεσε και όλα τα αιτήματα που απασχολούσαν τον τόπο.\nΟ Μάνος Τσάκωνας σημειωτέον ήταν από τις προσωπικότητες της πόλης και από τους πρωτοστάτες σε κάθε πρωτοβουλία ανάπτυξης.\nΟ επιφανής Ρεθύμνιος παράγων στον πύρινο πράγματι λόγο του αναφέρθηκε πρώτα στην ήπια φύση των Ρεθεμνιωτών, κοινωνίας απόλυτα πειθαρχημένης που απεχθάνεται τις φασαρίες και τα επεισόδια. Ξεσηκώνονται μόνο όταν απειλείται το μέλλον της πόλης τους.\nΚι αυτή τη φορά είχε φθάσει ο «κόμπος στο χτένι» λόγω της ακραίας πολιτικής του αθηνοκεντρικού κράτους που έπρεπε να έχει τον πρώτο λόγο για το κάθε τι κι ας γινόταν τόση κουβέντα για αποκέντρωση.\nΑκόμα κι ο Νομίατρος του Ρεθύμνου έπαιρνε εντολές από το Υπουργείο αντί να εξαρτάται από τον εκάστοτε νομάρχη και να επιλύονται θέματα αρμοδιότητάς του χωρίς να παρεμβαίνει το τέρας της γραφειοκρατίας.\nΤο Τελωνείο, ενώ είναι μια τόσο σπουδαία υπηρεσία από Α τάξης υποβιβάστηκε σε Β χωρίς να ληφθεί υπόψη η αντίρρηση της τοπικής κοινωνίας.\nΑυτό σήμαινε ότι για την παραλαβή εμπορεύματος από το εξωτερικό έπρεπε ο ενδιαφερόμενος να μεταβεί στο Ηράκλειο διαφορετικά δεν υπήρχε περίπτωση να παραλάβει τη παραγγελία του.\nΑδικήθηκε επίσης και το Σύνταγμα που ποτέ δεν απουσίασε από το κάλεσμα της πατρίδας. Κι όμως τα Συντάγματα Χανίων και Ηρακλείου είχαν τον πρώτο λόγο για την τήρηση της τάξης. Άλλη μεγάλη αδικία για το Σύνταγμα του Ρεθύμνου που δεν θα έχανε η «Βενετιά βελόνι» (εν προκειμένω οι γείτονες) αν γινόταν μια «αβαρία» ως προς την έδρα του Συντάγματος.\nΓια μια απλή υπόθεση έπρεπε ο ενδιαφερόμενος να αποταθεί Χανιά ή Ηράκλειο, αφού δεν υπήρχε στο Ρέθυμνο Στρατολογικό Γραφείο. Τα στρατολογικά γραφεία των όμορων νομών είχαν και επτά αξιωματικούς. Χάθηκε ο κόσμος να αποσπασθούν δυο μόνο στο Ρέθυμνο για να μην ταλαιπωρούνται οι Ρεθεμνιώτες;\nΑκόμα και το Καπνοκοπτήριο όδευε προς κατάργηση πάνω που θα έδινε μια υποψία ανάκαμψης στην τοπική οικονομία, καθώς η ποιότητα των καπνών αποδεικνυόταν ανώτερη από αυτή των γειτονικών νομών.\nΑπό την γενική υποβάθμιση του νομού δεν εξαιρείτο και η Νομαρχία. Για λόγους οικονομίας μάλιστα συζητείτο η κατάργηση της θέσης του Νομάρχη και η διευθέτηση των ζητημάτων από κάποιον υπηρεσιακό υπάλληλο.\n«Παρακολουθώ, κατέληξε ο Μάνος Τσάκωνας, από τας εφημερίδας, τα έργα και τας ημέρας της Επιτροπής των Οικονομικών και γνωρίζω τα περισσότερα μέλη της και τους τόπους της καταγωγής των. Δεν είδα όμως να καταργούν θέσεις και αρχάς, ούτε να υποβιβάζουν τα υφιστάμενα δημόσια ιδρύματα των ιδιαιτέρων των επαρχιών από τας οποίας κατάγονται.\nΚτυπούν μόνον όπου είναι βέβαιοι πως δεν θα φωνάζουν οι ενδιαφερόμενοι και κάμνουν τέτοιες οικονομίες που καίουν το πάπλωμα δια τον… ψύλλο. Επιτέλους ας κάψουν το πάπλωμα το δικό τους αν θέλουν αλλ’ όχι το δικό μας.\nΑν τους αφήσουμε να μας το κάψουν θα κρυώσωμεν και θα αποθάνωμεν. Να προσέξουμε, διότι το Ρέθυμνο αν το αφήσωμεν να κρυώσει θα πάθει από φθίσιν ανίατον και κινδυνεύει να γίνει χειρότερο από τον Κόκκινο Πύργον της Μεσσαράς».\nΚαι κλείνοντας ο Μάνος Τσάκωνας θυμήθηκε και ανέφερε τα λόγια του Κολοκοτρώνη που έλεγε:\n«Σαν δεν φαίνεται το δίκιο σου, ψήλωσέ το με το χέρι σου και σαν δεν φαίνεται με το χέρι σου ψήλωσέ το με το σπαθί σου…».\nΣτην συνέχεια εγκρίθηκε ψήφισμα με τα παρακάτω αιτήματα:\nΚανένας υποβιβασμός Νομαρχίας καμιά κατάργηση Καπνοκοπτηρίου.\nΝα μεταφερθεί στο Ρέθυμνο από την Αθήνα η έδρα του 44ου Σ.Π από τη στιγμή που υπάρχουν και οι κατάλληλοι στρατώνες για τη στέγασή του κι αν υπάρχουν επιτακτικές ανάγκες να μετακαλείται ή εκ περιτροπής έκαστον των τριών συνταγμάτων Κρήτης ή ανα έν Τάγμα εξ εκάστου συντάγματος εις την πρωτεύουσα.\nΝα ιδρυθεί τουλάχιστον παράρτημα Στρατολογικού Γραφείου στο Ρέθυμνο.\nΕξελέγη και η Επιτροπή που θα παρέδιδε το ψήφισμα αρμοδίως.\nΈνα βήμα από την εξαθλίωση\nΕίχαν δίκιο οι Ρεθεμνιώτες που ξεσηκώθηκαν. Ο νομός ήταν εκείνη την εποχή στη χειρότερη φάση εξαθλίωσης.\nΣτην περιοχή Σταυρωμένου είχε πάθει καθίζηση ο δρόμος με αποτέλεσμα να ελλοχεύουν σοβαροί κίνδυνοι για τα διάφορα διερχόμενα οχήματα. Και τι να έλεγε ο κάτοικος Πλατανιά που ολόκληρη η περιοχή του θύμιζε κόσκινο από τις λακκούβες.\nΣοβαρά προβλήματα παρουσίαζε και το τμήμα της οδού Πρινέ Ατσιποπούλου και χρειαζόταν άμεση παρέμβαση για να μην προκληθούν δυστυχήματα.\nΣαν να μην έφθαναν όλα αυτά, από τις καταρρακτώδεις βροχές των τελευταίων ημερών, σημειώθηκαν σοβαρά προβλήματα στο κτήριο της Νομαρχίας.\nΗ αυτοψία από το Νομομηχανικό υποχρέωσε στη λήψη άμεσων μέτρων, καθώς κινδύνευαν σοβαρά οι υπάλληλοι που εργάζονταν στο κτήριο.\nΜετά την έκθεση αυτή σύσσωμη η τοπική ηγεσία ζήτησε από τα κεντρικά την άδεια για τη μεταφορά υπηρεσιών και την άμεση κατεδάφιση των τμημάτων που ήταν έτοιμα να καταρρεύσουν.\nΠρότειναν μάλιστα για την προσωρινή στέγαση των δικαστηρίων το τζαμί. Ξύλινος μιναρές μετά από μια μικρή επισκευή.\nΗ κακοκαιρία όμως είχε και μια άλλη θλιβερή συνέπεια.\nΣτην παραλία Σκινόβρε της Επισκοπής προσάραξε το ιταλικό βενζινοκίνητο ιστιοφόρο ΛΑΖΑΡΟ ΠΡΙΜΟ με καπετάνιο τον Ιάκωβο Σίλβο που μετέφερε 100 τόνους χαρούπια για λογαριασμό Ρεθεμνιώτη εμπόρου.\nΑμέσως έσπευσαν για την παροχή βοηθείας στους ναυαγούς οι αρμόδιες αρχές. Ευτυχώς και οι 12 άνδρες του πληρώματος αλλά και το σκάφος δεν έπαθαν τίποτα.\nΜάνος Τσάκωνας: Μια μεγάλη μορφή\nΗ αναφορά μας στον Μάνο Τσάκωνα κεντρικό ομιλητή του συλλαλητηρίου που προαναφέραμε κρίνουμε σκόπιμο να συμπληρωθεί με μερικά βιογραφικά του στοιχεία γιατί ήταν από τις σημαντικότερες προσωπικότητες του τόπου μας.\nΓεννήθηκε στο Ρέθυμνο το 1884. Υπήρξε διευθυντής της καθημερινής εφημερίδας «Ο Τύπος» που κυκλοφόρησε στο Ρέθυμνο από τον Απρίλιο του 1932 μέχρι τον Οκτώβριο του 1939. Ο Μάνος Τσάκωνας υπήρξε επίσης αξιωματικός της Χωροφυλακής και διετέλεσε υπασπιστής του Ελευθερίου Βενιζέλου. Πέθανε στην Αθήνα τον Ιανουάριο του 1959.\nΟι Ρεθεμνιώτες της γενιάς τους είχαν να λένε και να γράφουν για τις ευεργετικές επιδράσεις του σε κάθε κρίσιμη καμπή του Ρεθύμνου. Λάτρευε τον τόπο του.\nΗ ΒΙΟ ήταν δημιούργημα της οικογενείας Μάνου Β. Τσάκωνα που έγινε πυρήνας ανάπτυξης. Το ίδιο και η Λέσχη Ρεθυμνίων που έδωσε χρώμα στην κοινωνική μας ζωή. Έδωσε κύρος στις κοσμικές συγκεντρώσεις και ανέβασε το πολιτιστικό επίπεδο της πόλης.\nΑξέχαστα ήταν τα τσάγια και οι χοροεσπερίδες που οργάνωνε ο Μάνος Τσάκωνας και που άφησαν εποχή.\nΑυτό που αξίζει ιδιαίτερης αναφοράς είναι ότι ο σπουδαίος αυτός Ρεθεμνιώτης με μόνη τη γυμνασιακή του μόρφωση έμαθε άριστα ΔΕΚΑ ξένες γλώσσες και ανήλθε στα ανώτερα αξιώματα του κράτους και της Χωροφυλακής.\nΟ γιατρός Γεώργιος Τσουδερός σε μια μεστή νεκρολογία του σκιαγράφησε ιδανικά την προσωπικότητα του Τσάκωνα.\nΌπως έγραψε μεταξύ άλλων «θέληση φοβερά, ευαστροφία πνεύματος, μεγαλοφυΐας, σύλληψις των λύσεων των κοινών θεμάτων ευθύς αμέσως στο επίπεδο της ολοκληρότητος. Αγάπη προς το Ρέθυμνο θερμότατη. Προθυμία εξυπηρετήσεως της πατρίδος μεγάλη και αδιάλειπτος».\nΜε τον Τσουδερό είχαν συνεργαστεί στη Λιμενική Επιτροπή. Με έξοδα της υπηρεσίας είχαν φέρει από την Ευρώπη τον διεθνούς φήμης λιμενολόγο Γκάλλι.\nΙταλομαθής, όπως ήταν ο Τσάκωνας, μιλούσε με τον Ιταλό λιμενολόγο για το όλο θέμα, Κάποια στιγμή σκύβει ο Ιταλός και λέει στον γραμματέα του να μάθει περισσότερα για το συνομιλητή του, που τον είχε εντυπωσιάσει με το πνεύμα και την σπάνια ευφυΐα του. Δεν πέρασε πολύ ώρα και ένα τηλεφώνημα υποχρέωνε το λιμενολόγο να φύγει αμέσως για να εξετάσει ένα άλλο ζήτημα. Αρπάζει τότε το ακουστικό ο Τσάκωνας και λέει στον δίδοντα την εντολή ότι μπορούσε το άλλο ζήτημα να περιμένει μέχρι να ολοκληρωθεί η επίσκεψη του λιμενολόγου στο Ρέθυμνο. Έμεινε έκτοτε να λέγεται πως αν ο Τσάκωνας ήταν πρόεδρος της λιμενικής επιτροπής το Ρέθυμνο θα είχε αποκτήσει λιμάνι.\nΑπό τα τόσα ενδιαφέροντα που καταθέτει ο Τσουδερός είναι και το παρακάτω:\nΈνα βράδυ τον επισκέφθηκε ο Τσάκωνας αναψοκοκκινισμένος από ενθουσιασμό/ Ήθελε να του ανακοινώσει, λόγω στενής φιλίας, ότι είχε λάβει ειδοποίηση από τον Υπουργό Εσωτερικών Σκυλακάκη ότι από τον Ιανουάριο του 1937 θα αναλάμβανε δήμαρχος Ρεθύμνου.\n«Αποφάσισα να δεχθώ» του είπε «Μάζεψε από τώρα ότι έχουμε γράψει για αμμουδιά, προκυμαία, Φορτέτζα, Περιφερειακό επαγγελματικά συσσίτια, αγορά, τουρισμό, θέατρο και να ετοιμάσουμε από τώρα ένα υπόμνημα. Άμα αναλάβω δήμαρχος σε δέκα μέρες θα φύγω για το εξωτερικό. Εκεί έχω γνωριμίες. Θα βρω κεφάλαια και θα βάλουμε μπροστά όλα αυτά τα έργα. Θα φτιάξουμε ένα Ρέθυμνο που θα το ζηλεύουν όλοι». Μιλούσε και το πρόσωπό του έλαμπε.\nΉταν 26 προς 27 Ιανουαρίου. Λίγο έμενε μέχρι να πάρει επίσημα την εντολή ο Τσάκωνας.\nΔυστυχώς όμως η παραίτηση του Σκυλακάκη μετά το επεισόδιο με τον Γκοτζιά στο υπουργικό συμβούλιο έσβησε όλα τα όνειρα του Τσάκωνα.\nΌπως προαναφέραμε ήταν επιστήθιος φίλος του Ελευθερίου Βενιζέλου.\nΚαι από αυτόν το Ρέθυμνο πληροφορήθηκε το θάνατο του Εθνάρχη.\nΠαραθέτω απόσπασμα από παλαιότερη δημοσίευση.\n«Ρέθυμνο 19 Μαρτίου 1936.\nΣε επιφυλλίδα του ο Μάνος Β. Τσάκωνας με τίτλο «Το μαύρο μήνυμα» περιγράφει την αγωνία πριν το θλιβερό άγγελμα, καθώς ήταν γνωστή η περιπέτεια υγείας του Βενιζέλου.\nΔυστυχώς δεν ήταν λάθος\nΟ ίδιος ρυθμίζοντας το δείκτη του ραδιοφώνου του, ανάμεσα σε ανυπόφορα παράσιτα, είχε ακούσει δυο μέρες πριν, την Τρίτη συγκεκριμένα ότι κάποιος «…..λος ασθενεί βαρύτατα από περιπνευμονία».\nΗ αγάπη στον Εθνάρχη δεν του επέτρεπε να σκεφτεί, αμέσως, ότι πρόκειται για τον ίδιο. Ήταν πιο βολικό να συσχετίσει το άκουσμα με προηγούμενες ειδήσεις, που είχαν σχέση με τον Πρόεδρο του Συμβουλίου της Κοινωνίας των Εθνών και την Επιτροπή των 13 του Ιταλοαιθιοπικού, πρόεδρος της οποίας ήταν ο κ. Ντε Βασκονσέλος.\nΗ είδηση από στόμα σε στόμα αναστάτωσε το Ρέθυμνο. Διαδοχικά τηλεγραφήματα από Ανδρουλιδάκη, το βουλευτή Νικόλαο Ασκούτση και άλλους Ρεθεμνιώτες της Αθήνας τόνιζαν τη συνεχή επιδείνωση της υγείας του Εθνάρχη.\nΟ παπα-Γρηγόρης Βοριαδάκης αμέσως τροποποιεί την παράκληση σε τρισάγιο το οποίο ψάλλουν με τον παπα-Χρύσανθο Βιτσικουνάκη, αλλά με κόπο συγκρατούν τους λυγμούς που τους πνίγουν. Γρήγορα σπεύδουν να τελειώσουν με τις ευχές, γιατί δεν έχουν δύναμη πλέον να συνεχίσουν με ψυχραιμία την αποστολή τους. Τελειώνουν με παρηγορητικά λόγια στο εκκλησίασμα που ολοφύρεται.\nΣε επόμενο φύλλο ο «Τύπος» ενημερώνει τους αναγνώστες του λεπτό προς λεπτό τι προηγήθηκε του τέλους.\nΜια βδομάδα πριν, ο πρώην βουλευτής Ρεθύμνης Βασίλης Σκουλάς, επιστήθιος φίλος του Βενιζέλου, πήρε από το Παρίσι ένα τηλεγράφημα με μια και μόνη λέξη: «Έλα». Στην αρχή δεν κατάλαβε και προσπάθησε να ξεκαθαρίσει αν ήταν θέμα υγείας ή κάποιοι πολιτικοί λόγοι.\nΝέο τηλεγράφημα μετρίασε την αγωνία του κάπως «Καλλίτερα. Έλα όμως».\nΚατάλαβε ότι ήταν θέμα υγείας και δεν έχασε καιρό. Ανεχώρησε αμέσως, ήταν βράδυ Παρασκευής, με το Σεμπλόν-Οριάν, και έφθασε στο Παρίσι το πρωί της Τρίτης.\nΟ Σκουλάς φρόντισε να κρατήσει μυστική την εξέλιξη αυτή που γνώριζαν μόνο ο Σοφούλης και ο Ζάννας.\nΌπως είχε ενημερώσει τηλεφωνικά το Σοφούλη ο λοχαγός Ανδρέας Γύπαρης που ήταν στην προσωπική φρουρά του Βενιζέλου, ο Εθνάρχης είχε αρχίσει να χάνει την επαφή με το περιβάλλον.\nΟι γιατροί είχαν φύγει. Δεν υπήρχε λόγος να μείνουν περισσότερο ούτε να αποφασίσουν για νέο συμβούλιο.\nΑυτός ήταν ο Μάνος Β. Τσάκωνας που πρωτοστάτησε στο συλλαλητήριο για την υποβίβαση και κατάργηση των κεντρικών υπηρεσιών του Ρεθύμνου. Αυτός και ο «Τύπος» του ανέδειξαν θέματα του τόπου. Και του αξίζει κάθε τιμή και ευγνωμοσύνη για την προσφορά του στον τόπο. Αυτόν το μόνο που τον ένοιαζε ήταν το Ρέθυμνο. Για την πόλη του θα χαλάλιζε τα πάντα. Κι έδωσε πολλές φορές την ευκαιρία να διαπιστώσει η τοπική κοινωνία του λόγου το αληθές.\nΕύας Λαδιά: «Ο θάνατος του Εθνάρχη βύθισε στο πένθος το Ρέθυμνο»(Ρεθεμνιώτικα Νέα 18/3/2015)


H Μαρία Αντωνίου για τις εσωκομματικές εκλογές της Νέας Δημοκρατίας - AboutKastoria.gr\n03/04/2016 AboutKastoria 0 Σχόλια εκλογές, εσωκομματικές, μαρία αντωνίου, ΝΔ\nΔ.Τ: “Μήνυμα ελπίδας, αισιοδοξίας και ανασυγκρότησης, για να ξαναγίνει η Νέα Δημοκρατία κυρίαρχη δύναμη στον τόπο μας”\nΜε μεγάλη προσέλευση πραγματοποιούνται σήμερα και στην Καστοριά, οι εσωκομματικές εκλογές της Νέας Δημοκρατίας για την ανάδειξη Συνέδρων του 10ου Τακτικού Συνεδρίου, καθώς και των Προέδρων – Διοικητικών Συμβουλίων των Δημοτικών Τοπικών Οργανώσεων (ΔΗΜΤΟ) του Κόμματος και της Ο.Ν.ΝΕ.Δ.\nΗ Μαρία Αντωνίου η οποία ψήφισε στο εκλογικό κέντρο στα γραφεία της ΝΟ.Δ.Ε. Καστοριάς, έκανε την ακόλουθη δήλωση:\n“Η μεγάλη συμμετοχή στις σημερινές εκλογικές διαδικασίες στην πόλη μας κυρίως από νέους ανθρώπους δίνει σε όλους μας μήνυμα ελπίδας, αισιοδοξίας και ανασυγκρότησης, για να ξαναγίνει η Νέα Δημοκρατία κυρίαρχη δύναμη στον τόπο μας”.\n← Εσείς ποια θέα επιλέγετε;\nΣτους διασυλλογικούς αγώνες κωπηλασίας προς τιμή των απόδημων Μαυροβινών η Μαρία Αντωνίου →\nΧωρίς μεροκάματο οι ψαράδες της Καστοριάς από τον Δεκέμβριο – Ξέμεινε από ψάρια η Λαϊκή!\n«Ένας κήπος ανθισμένα ηλιοτρόπια» για εκείνες τις γυναίκες στην Καστοριά…


Έκτακτη σύσκεψη του Διοικητικού Συμβουλίου του Οργανισμού Ασφάλισης Υγείας (ΟΑΥ) συγκάλεσε ο Πρόεδρος του Οργανισμού, Θωμάς Αντωνίου, την προσεχή Πέμπτη, κατά την οποία θα εξεταστούν οι εξαγγελίες του Υπουργού Υγείας για προώθηση και εφαρμογή ενός μίνι ΓεΣΥ, ως μια ενδιάμεση λύση μέχρι την εφαρμογή του Γενικού Συστήματος Υγείας στην τελική του μορφή.\nΜιλώντας στο Κυπριακό Πρακτορείο Ειδήσεων, ο Πρόεδρος του ΟΑΥ είπε πως ο ίδιος δεν μπορεί να τοποθετηθεί επί των εξαγγελιών του Υπουργού Υγείας, αφού και ο ίδιος ενημερώθηκε για το επονομαζόμενο μίνι ΓεΣΥ τηλεφωνικώς και μετά από τις εξαγγελίες.\nΩστόσο, ανέφερε πως στόχος του ΟΑΥ εξακολουθεί να είναι η πλήρης εφαρμογή του ΓεΣΥ, σημειώνοντας πως η οποιαδήποτε ενδιάμεση λύση θα πρέπει να τύχει μελέτης.\n“Είναι ένα θέμα, το οποίο θα πρέπει να θέσω στο Διοικητικό Συμβούλιο και γι` αυτό κάλεσα συνεδρία την ερχόμενη Πέμπτη. Θα το συζητήσουμε σε επίπεδο Διοικητικού Συμβουλίου. Δεν είναι θέμα το οποίο θα τοποθετηθώ εγώ με βάση την πληροφόρηση που έχω μέχρι σήμερα”, είπε ο κ. Αντωνίου.\nΣε ερώτηση του ΚΥΠΕ εάν ο ΟΑΥ είχε ενημερωθεί από τον Υπουργό Υγείας προηγουμένως, ο κ. Αντωνίου είπε: “Ενημερώθηκα τηλεφωνικώς μετά την εξαγγελία του. Θα πρέπει να μελετήσουμε το θέμα στη λεπτομέρεια του. Δεν μπορούμε να τοποθετηθούμε εκ πρώτης όψεως. Εμείς θα δούμε τεχνικά κατά πόσο αυτό το πράγμα είναι εφαρμόσιμο και ωφέλιμο”.\n“Ο στόχος μας”, πρόσθεσε, “είναι η πλήρης εφαρμογή του ΓεΣΥ. Η οποιαδήποτε ενδιάμεση λύση θα πρέπει να τύχει μελέτης κατά πόσο είναι ωφέλιμη και λειτουργική”.\nΕρωτηθείς ποιο θα είναι το αντικείμενο της συνάντησης του ΔΣ του Οργανισμού την προσεχή Πέμπτη, αφού δεν υπάρχει ακόμα νομοσχέδιο, ούτε κάτι γραπτώς, ο κ. Αντωνίου είπε ότι την Πέμπτη θα γίνει μια πρώτη συζήτηση για το τι έχουν προς το παρόν μπροστά τους και ακολούθως θα ζητήσουν λεπτομερή ενημέρωση από τον αρμόδιο Υπουργό.\n“Θα ζητήσουμε ενημέρωση από τον Υπουργό Υγείας. Θα κάνουμε μια πρώτη συζήτηση με το Συμβούλιο βάσει του τι έχουμε μπροστά μας και ακολούθως θα ζητήσουμε συνάντηση με τον Υπουργό υγείας, ώστε να ενημερωθούμε”, είπε.\nΌπως πρόσθεσε, το ΔΣ του ΟΑΥ θα δει ολοκληρωμένα της εισήγηση του Υπουργού και θα τη μελετήσει στη λεπτομέρεια της, σημειώνοντας πως η όποια νέα πρόταση θα πρέπει να μελετηθεί και από τεχνοκρατικής απόψεως.\nΕίπε πως ο ΟΑΥ θα δει τις τοποθετήσεις των διαφόρων φορέων (Διοικητικό Συμβούλιο, Συντεχνίες, Εργοδότες), ωστόσο, πρόσθεσε θα πρέπει να ακούσει και τις τοποθετήσεις των υπόλοιπων φορέων, που αποτελούν το ιατρικό οικοδόμημα του τόπου.\nΕξάλλου, σημείωσε πως η ιδέα να υπάρξει σταδιακή εφαρμογή του ΓεΣΥ δεν είναι νέα, συμπληρώνοντας, ωστόσο, πως το θέμα είναι ποιο θα είναι το περιεχόμενο της συγκεκριμένης ενδιάμεσης λύσης.\nΟ Οργανισμός Ασφάλισης Υγείας ιδρύθηκε με βάση τον περί Γενικού Συστήματος Υγείας Νόμο (Ν.89(Ι)/2001) και αποτελεί νομικό πρόσωπο δημοσίου δικαίου. Διοικείται από Διοικητικό Συμβούλιο με τριμερή εκπροσώπηση (Κυβέρνηση, Εργοδότες και Εργαζόμενοι) και έχει ως αποστολή του την εφαρμογή του ΓεΣΥ στην Κύπρο.\nΟ ΟΑΥ είναι αρμόδιος να διαχειρίζεται το Ταμείο που ιδρύεται με βάση τις πρόνοιες του σχετικού νόμου για τη χρηματοδότηση του ΓεΣΥ, να προβαίνει στις απαραίτητες διευθετήσεις για να εξασφαλίζει την παροχή στους δικαιούχους υψηλού επιπέδου φροντίδας υγείας, συμβαλλόμενος με προμηθευτές υπηρεσιών φροντίδας υγείας οι οποίοι ικανοποιούν τους σχετικούς όρους και προδιαγραφές και να συλλέγει, να αναλύει και να παρουσιάζει δεδομένα και πληροφορίες, που σχετίζονται με την παροχή υπηρεσιών φροντίδας υγείας.\nMore in this category: « Αστροναύτης συνδέθηκε ζωντανά με επτά σχολεία της Κύπρου για πρώτη φορά\t100 'αστέρια' την ώρα θα πέφτουν απόψε με την κορύφωση των Περσείδων »


“Μια βασιλόπιτα, ένας αναριθμητισμός και ο… Όργουελ” – ΗΧΩλόγιο – ΗΧΏ Φλώρινας\n05/01/2018 11/01/2018 admin\t0 Σχόλια\t1984, 2018, αναριθμητισμός, βασιλόπιτα, ηχωλόγιο, Τζώρτζ Όργουελ\nΕίχα κάνει ένα γενναίο άλμα στο μέλλον. Είχα πάει, χωρίς να το πολυκαταλάβω, 73 χρόνια μπροστά! Εντάξει! Η αλήθεια είναι πως ούτε με τον χρόνο, ούτε με τον χώρο τα πάω πολύ καλά. Μια μικρή ασυνέπεια στα ραντεβού μου ομολογώ πως την έχω και είμαι πάντα μωλοπιασμένη και με στραπατσαρισμένα γόνατα γιατί σκουντουφλάω σε κάθε γωνία και γεμίζω πεζοδρόμια.\nΤο πήρα όμως απόφαση, αυτή να είναι η τελευταία φορά που θα τα βάλω με τις ημερομηνίες. Ο Τζορτζ Όργουελ, καλά να είναι εκεί που είναι, τα ‘κανε όπως τα ‘κανε, τα ‘γραψε όπως τα ‘γραψε και τα άφησε σε εμάς που μείναμε οπίσω να βγάλουμε άκρη. Ίσως και να μην το γνωρίζετε, αγαπημένοι μου, αλλά το τελευταίο του έργο, το ξακουστό μυθιστόρημα «1984», δεν ήταν παρά ένας αναριθμητισμός του έτους συγγραφής του. Το 1948 το έγραψε ο τρισμέγιστος, εξ ου και το αστειάκι των δικών μου με τη βασιλόπιτα.\nΟ Όργουελ, λοιπόν, στο «1984», ένα από τα μεγαλύτερα βιβλία του εικοστού αιώνα, που διαβάστηκε σαν μανιφέστο και θαυμάστηκε σαν προφητεία, περιγράφει την ιστορία ενός ανθρώπου που άκουγε στο όνομα Γουίνστον Σμιθ. Ο Σμιθ ζούσε στον εφιαλτικό κόσμο μιας φανταστικής χώρας, κάτω από ένα δυστοπικό, απολυταρχικό καθεστώς. Όλοι οι κάτοικοι είναι υπό συνεχή παρακολούθηση. Όλα προσαρμόζονται στη μία και μοναδική αλήθεια, αυτή που πρεσβεύει το Κόμμα, ο μόνος αλάθητος μηχανισμός, του οποίου προσωποποίηση είναι «ο Μεγάλος Αδελφός». Όλα ελέγχονται, παρελθόν, παρόν και μέλλον.\nΌποιος ελέγχει το παρελθόν ελέγχει το παρόν, και όποιος ελέγχει το παρόν ελέγχει το μέλλον. Το έγκλημα της σκέψης είναι θανάσιμο αμάρτημα. Γι’ αυτό πρέπει να εξαλειφθεί οτιδήποτε οδηγεί στη διάπραξή του: η ελευθερία, η γλώσσα, τα ανθρώπινα αισθήματα. Και όποιος υποπέσει σε έγκλημα σκέψης, πρέπει να οδηγηθεί στον θάνατο, αναμορφωμένος: θα πεθάνει αγαπώντας τον Μεγάλο Αδελφό.\nΌταν ο Όργουελ έγραφε το βιβλίο του, το 1984 ήταν μέλλον. Σήμερα είναι παρελθόν. Αλλά, μετά από το έργο αυτό, το πραγματικό 1984 θα είναι πάντα μια χρονιά του μέλλοντος, η πρώτη ενός ζοφερού μιλένιουμ που απειλεί την ανθρώπινη ιστορία. Ο Όργουελ χρησιμοποίησε για πρώτη φορά τον όρο «ο Μεγάλος Αδερφός». Αυτός έκανε τα βαφτίσια, αγαπημένοι μου, αλλά εμείς τον γεννήσαμε. Σαν τότε, όπως τώρα. Σαν τώρα, όπως πάντοτε;\nΤόσες επαναστάσεις, τόσοι αγώνες, τόσα γραπτά, ποιήματα, σπαράγματα, τόσες τεχνολογικές εξελίξεις έστω, και τίποτα; Καμία αλλαγή; Η εφιαλτική αλήθεια του «1984» για το κράτος της θανατερής τρομοκρατίας απέχει μόλις ένα βήμα από το να γίνει πραγματικότητα: ήδη «ο Μεγάλος Αδελφός» μας βλέπει! Και δεν μας βλέπει απλά. Τώρα ο Μεγάλος Αδερφός θα καταλαβαίνει τι καπνό φουμάρουμε από το βλέμμα και μόνο.\nΘα μας σκανάρει ένα υπερμηχάνημα και την ίδια στιγμή, στην οθόνη τού εν λόγω υπερτεχνολογικού ευρήματος, θα εμφανίζεται ένας «σειριακός αριθμός», το φύλο του ατόμου που σαρώθηκε, η ηλικία του, καθώς και τα συναισθήματα που εκτιμάται ότι έχει! Η γνωστή σε όλους μας Microsoft έχει αναπτύξει την εφαρμογή «βλέπω, διαλέγω και αποφασίζω» και την ονόμασε «Realtime Crowd Insights». Ο τίτλος, πιασάρικος. Ταιριάζει σε κάθε τι που παραβιάζει τα ανθρώπινα δικαιώματα ενώ παρουσιάζεται σαν προστάτης τους.\n«Realtime Crowd Insights»! Το λες και γεμίζει το στόμα σου. Στα ελληνικά μεταφράζεται πάνω κάτω, σαν «βγάζω τα σώψυχα των πολιτών στη φόρα, σε πραγματικό χρόνο». Και κάπου εδώ αρχίζω να φοβάμαι. Η νέα «εφαρμογή» παρουσιάστηκε σε μία τεχνολογική συνάντηση στο Κλίβελαντ των ΗΠΑ. Πρώην βιομηχανική πόλη το Κλίβελαντ, πλέον ζει από μικρές, νεόδμητες επιχειρήσεις, που ανθούν από σπόντα.\nΚατεβάζεις μια ιδέα, πετυχαίνει – έχει καλώς. Δεν πετυχαίνει – αλλάζεις πόλη και ιδέα και στήνεις μια νέα επιχείρηση. Εκεί λοιπόν, στο Κλίβελάντ, η Microsoft παρουσίαζε ΤΗΝ ιδέα: μία καμερούλα μια σταλιά που τοποθετείται στον χώρο και τον σκανάρει. Την ίδια στιγμή, σε ένα μόνιτορ εμφανίζεται ένα από τα παρευρισκόμενα πρόσωπα που έχει συλλάβει (χωρίς εισαγωγικά, γιατί περί κανονικής σύλληψης πρόκειται).\nΚάθε 5 δευτερόλεπτα τα στιγμιότυπα εναλλάσσονται. Το πρόσωπο γίνεται αριθμός και ο αλγόριθμος της εφαρμογής μπορεί να εντοπίσει αν το άτομο-αριθμός νιώθει θυμό, περιφρόνηση, φόβο, αποστροφή, ευτυχία, ουδετερότητα, θλίψη ή έκπληξη… Η τεχνολογία αναγνώρισης/ταυτοτοποίησης προσώπου, αγαπημένοι μου, χρησιμοποιείται ήδη κατά κόρον, με πλήρη μυστικότητα, από όργανα επιβολής του νόμου ανά τον κόσμο, σε γήπεδα, δρόμους, σχολεία, ακόμη και εκκλησίες.\nΤι κι αν παραβιάζει ανθρώπινες ελευθερίες; Η ελευθερία της γνώσης, που μεταφράζεται σε εξέλιξη της τεχνολογίας, προηγείται! Πλέον, από την αναγνώριση προσώπου περάσαμε στην αναγνώριση συναισθήματος! Τώρα αν αναρωτιέστε πώς από μια αναριθμητισμένη χρονολογία πάνω σε μια πρωτοχρονιάτικη πίτα καταλήξαμε στον «Μεγάλο αδερφό», απάντηση που να σας ικανοποιεί δεν μπορώ να σας δώσω.\nΟύτε τολμώ να κάνω προβλέψεις για το μακρινό 2081. Μπορώ όμως να σας προτείνω μια καλύτερη «εφαρμογή», ένα γκατζετάκι με πολλά λευκά πέταλα, με μυρωδάτο όνομα, με μηδενικό ενεργειακό αποτύπωμα, που όμως απαντά αμέσως στο πιο σημαντικό, ίσως, ερώτημα, που κανένα τεχνολογικό επίτευγμα δεν έχει κατορθώσει να απαντήσει: «Μ’ αγαπά; Δε μ’ αγαπά;»… Τι λες κι εσύ, μαργαριτούλα μου, συμφωνείς;\n← Παραπολιτικά (3/1/2018)\nΤΑ «ΦΩΤΑ» (του Τρύφων Ούρδα) →\nΔημιουργικό – Διαφορετικό – Καινοτόμο Παράγει απεριόριστη, εναλλακτική ενέργεια Την υψηλότερη δυνατή παγκοσμίως δυνατότητα παραγωγής ηλεκτρικής ενέργειας προσφέρει το ενεργειακό


SYM VF125: Το πρώτο Euro 5 παπί | NewsAuto.gr\nSYM VF125: Το πρώτο Euro 5 παπί\nΗ SYM πριν δύο χρόνια παρουσίασε το δυνατότερο παπί 6 ταχυτήτων με συμπλέκτη, το VF185. Τώρα, ρίχνει στην αγορά και το δυνατότερο κλασικού τύπου παπί, το νέο VF125.\nΗ αναγκαιότητα για προσαρμογή των χαρακτηριστικών των μοτοσυκλετών στις αυστηρές προδιαγραφές Euro5, λειτούργησε ως ερέθισμα για τη SYM για την εξέλιξη του ήδη επιτυχημένου VF125. Η SYM κρατά τα ιδιαίτερα γνωρίσματα του VF125 που το ανέδειξαν ως «το παπί …αλλιώς» με τη χαρακτηριστική ξεχωριστή σχεδίαση και τα φαρδιά ελαστικά που αυξάνουν κατακόρυφα την ασφάλεια και την άριστη οδηγική συμπεριφορά. Τι αλλάζει; Το VF125 δυναμώνει, καθώς έρχεται με νέο υψηλότερων επιδόσεων κινητήρα με την ιπποδύναμη του να φτάνει τους 9,7Hp.\nΔΙΑΒΑΣΤΕ ΕΔΩ: Επίσημο: Με δίπλωμα αυτοκινήτου θα οδηγούμε μοτοσικλέτα\nΜία αύξηση της τάξεως του 15% που το τοποθετεί στην κορυφή της κατηγορίας, καθώς αποτελεί πλέον το δυνατότερο παπί, με τη SYM να αναδεικνύεται ως η εταιρεία που καταλαμβάνει την 1η θέση και στις δύο κατηγορίες παπιών (παπιά 125 και super παπιά). Η SYM, με το νέο της κινητήρα κατάφερε όχι μόνο να αυξήσει την ιπποδύναμη κατά 1,3Hp αλλά και να μειώσει την κατανάλωση σε μόλις 1,68lt/100km (EURO 5 – WMTC3), που αντιστοιχεί σε εντυπωσιακή μείωση 10,2%.\nΤο νέο VF125, επηρεασμένο από τις γραμμές του VF185, κρατά τα ίδια εξωτερικά γνωρίσματα, αναδεικνύοντας τη sport σχεδίαση στη φιλοσοφία του μοντέλου.\n• Επιφάνειες carbon υφής,\n• Δυναμικές γραμμές στο εσωτερικό της ποδιάς,\n• Επιθετικό πίσω τμήμα που καταλήγει σε μία αεροδυναμική αεροτομή,\n• Κάλυμμα εξάτμισης με επινικελωμένες λεπτομέρειες,\n• Σιρίτι στις ζάντες\n• Εντυπωσιακό διακοσμητικό “πλαίσιο” χωροδικτύωμα κόκκινου χρώματος\n• Εξαγωνικό πίσω φωτιστικό σώμα τύπου LED, που χάρη στα 28 LED φώτα, παρέχει ιδιαίτερα όμορφο και υψηλής απόδοσης φωτισμό.\n• Φώτα ημέρας (DRL), αποτελούμενα από 9 LEDs σε σχήμα τόξου.\n• Μεγάλη σέλα 2 επιπέδων, με αντιολισθητική επένδυση και χαρακτηριστική κόκκινη ραφή\n• Μαρσπιέ συνεπιβάτη μεγάλης επιφάνειας.\n• Έξυπνες θήκες για τα εργαλεία του οχήματος και αρκετός αποθηκευτικός χώρος κάτω από τη σέλα για μικροπράγματα όπως αδιάβροχα και γάντια.\n• Διακόπτης για αυτόματο άνοιγμα της σέλας τοποθετημένος στο δεξί χειριστήριο του τιμονιού, χωρίς να χρειάζεται να σβήσει το όχημα.\n• Πίνακας οργάνων, με αναλογικό στροφόμετρο και μία ψηφιακή LCD οθόνη με όλες τις απαραίτητες πληροφορίες και ενημερωτικές λυχνίες περιμετρικά.\n• Κεντρικός μαγνητικός διακόπτης, αυξάνει τα επίπεδα ασφάλειας από την πιθανότητα κλοπής.\n• Ζάντες αλουμίνιου\n• Tubeless ελαστικά, με φαρδύ πίσω ελαστικό διάστασης 120/70-17, συντελώντας αποτελεσματικά στο φιλτράρισμα των κακοτεχνιών του οδοστρώματος και προσφέροντας καλύτερο έλεγχο και μεγαλύτερο κράτημα σε στροφές.\n• Δύο δισκόφρενα 220mm, με σωληνάκια υψηλής πίεσης και συνδυασμένης πέδησης (CBS) που προσφέρει άμεση και αποτελεσματική πέδηση.\n• Εξέλιξη συναντάμε στο εμπρόσθιο τηλεσκοπικό πιρούνι 94mm διαδρομής και 26mm διαμέτρου με νέα σκληρότερα ελατήρια να συντελούν στην υποδειγματική απόσβεση των κραδασμών του οδοστρώματος, μειώνοντας την πιθανότητα τερματισμού της απόσβεσης της ανάρτησης.\n• Πίσω αναρτήσεις λαδιού-αερίου με εξωτερικό δοχείο αερίου – διαδρομής 60mm, ρυθμιζόμενες ως προς την προφόρτιση.\n• Ατσάλινο πλαίσιο με σωλήνες κυκλικής διατομής (τύπου ραχοκοκαλιά).\n• Εξαιρετική γεωμετρία, με το μακρύ μεταξόνιο 1.262mm να παρέχει σταθερότητα στην οδήγηση και τη γωνία κάστερ στις 25,50 να προσφέρει αμεσότητα στις εναλλαγές κατεύθυνσης.\n• Μεγάλος πολυεδρικός προβολέας 12V35/35W, για υψηλή ορατότητα και ασφάλεια κατά τη νυχτερινή οδήγηση.\n• Αναδιπλούμενα μαρσπιέ αναβάτη για ασφάλεια σε οριακές κλίσεις.\nΟ νέος τετράχρονος, αερόψυκτoς, διβάλβιδος, SOHC, κινητήρας του VF125 με το ημιαυτόματο σασμάν 4 σχέσεων αποκτά χωρητικότητα 124cc αυξάνοντας τη διαδρομή του κυλίνδρου, προσφέροντας τις καλύτερες επιδόσεις της κατηγορίας .\n• Μέγιστη ιπποδύναμη 9,7Hp/8.500rpm και μέγιστη ροπή 8,7Nm/7.000rpm\n• Σύστημα ηλεκτρονικού ψεκασμού (EFI) της KEIHIN\n• Μείωση κατανάλωσης στα 1,68 lt/100Km (WMTC 3) και χαμηλότερες εκπομπές ρύπων, CO2 38g/km.\n• Υψηλότερη αυτονομία, που ξεπερνά τα 200+ χλμ χάρη στη χαμηλή κατανάλωση.\n• Υψηλότερη σχέση συμπίεσης στα 9.5:1, προσφέρει καλύτερη απόδοση του κινητήρα.\nΤο VF125 κυκλοφορεί σε 4 χρωματισμούς (ματ σκούρο γκρι, ματ μπλε, ματ κόκκινο και λευκό) με το διακοσμητικό “πλαίσιο” χωροδικτύωμα να παραμένει κόκκινο σε όλους. Οι ζάντες είναι μαύρες ματ με κόκκινο σιρίτι στην περίμετρό τους ενώ οι μοντέρνες χαλκομανίες δίνουν έμφαση στα sport χαρακτηριστικά του μοντέλου.\nΗ τιμή του νέου VF125 είναι στα 1.985€, παραμένοντας σε άκρως ανταγωνιστικά επίπεδα και κάτω του -“ψυχολογικού”- ορίου των 2.000€, παρά τις υψηλές προδιαγραφές του.


Ο «Αμπιγιέρ» και οι αφανείς ήρωες των παρασκηνίων - Cat Is Art\nΑρχική Θέατρο, περισσότερο θέατρο… Κριτική παρουσίαση Ο «Αμπιγιέρ» και οι αφανείς ήρωες των παρασκηνίων\nΤο θεατρικό μπουλούκι είναι μέρος της καλλιτεχνικής ιστορίας της ανθρωπότητας, είναι απόγονος του περιπλανώμενου διονυσιακού θιάσου, του αοιδού και του ραψωδού, των θιάσων της κομέντια ντελ άρτε. Τα μπουλούκια ήταν ένας από τους πιο φθηνούς τρόπους ψυχαγωγίας μιας εποχής στα μέσα 19ου ως το πρώτο μισό του 20ου αιώνα. Αλλά και πιο βαθιά στο χρόνο, στην ελισαβετιανή εποχή, οι περιοδεύοντες ηθοποιοί έπαιζαν στα κάστρα ή στις ταβέρνες μέχρι το 1570.\nΟι περιπλανώμενοι θίασοι, με τους άψογα εκπαιδευμένους ηθοποιούς τους, ήταν οι σούπερ σταρ μιας άλλης εποχής. Μια θεατρική παράδοση που στηριζόταν στον ηθοποιό και τον θεατρικό αυτοσχεδιασμό και αφομοιώθηκε από γενιές και γενιές ηθοποιών, επηρεάζοντας το θέατρο έως και σήμερα.\nΟ κόσμος του θεάτρου\nΟ θεατρικός συγγραφέας Ρόναλντ Χάργουντ, στην παράσταση «Αμπιγιέρ», που παρακολουθήσαμε στο Θέατρο της οδού Κεφαλληνίας (Β’ Σκηνή), σε σκηνοθεσία Μανώλη Δούνια, μας μεταφέρει στη δίνη του Β’ Παγκοσμίου Πολέμου, εν μέσω εχθρικών βομβαρδισμών, σε ένα ετοιμόρροπο θέατρο της αγγλικής περιφέρειας. Ένας ματαιωμένος σαιξπηρικός ηθοποιός καταρρέει και κυριεύεται από τις ανασφάλειές του. Μοναδικό του στήριγμα ο αφοσιωμένος αμπιγιέρ του. Ο Αλέξανδρος Μυλωνάς και ο Μάνος Βακούσης πρωταγωνιστούν σε μια παράσταση για τη φιλία, την αφοσίωση, τις φιλοδοξίες και τις χαμένες προσδοκίες. Ο σαγηνευτικός κόσμος του θεάτρου προβάλλεται κι αυτός ολοκάθαρα: η σχέση του με την πολιτική, οι θίασοι και η ιεραρχία τους, οι ηθοποιοί και οι μεταξύ τους σχέσεις, οι προλήψεις και οι προκαταλήψεις τους, οι περιοδείες, τα θέατρα και το κοινό τους. Δίπλα σ’ αυτόν τον απροσδόκητο για την έκτασή του πραγματολογικό πλούτο, η καίρια ανάλυση των χαρακτήρων και των καταστάσεων προσφέρει στον θεατή, μαζί με τις ευπρόσδεκτες γνώσεις, γνήσια θεατρική απόλαυση.\nΟ συγγραφέας και η πορεία του έργου\nΣυγγραφέας θεατρικών έργων, μυθιστορημάτων και κινηματογραφικών σεναρίων, ο Ρόναλντ Χάργουντ (Ronald Harwood), που γεννήθηκε στο Κέιπ Τάουν της Νότιας Αφρικής το 1934, σημείωσε διεθνή επιτυχία με τον αυτοβιογραφικό «Αμπιγιέρ» (1981). Το έργο έχει μεταφερθεί στον κινηματογράφο (1983) από τον Πίτερ Γέιτς («Bullit»), με τους σπουδαίους Άλμπερτ Φίνεϊ και Τομ Κόρτνι και ήταν υποψήφιο για 5 Όσκαρ (Καλύτερης Ταινίας, 2 Υποψηφιότητες Α’ Ανδρικού Ρόλου, Σκηνοθεσίας και Διασκευασμένου Σεναρίου).\nΠαρουσιάστηκε πρώτη φορά στο Λονδίνο στις 6 Μαρτίου 1980 με τον Freddie Jones, στο ρόλο του Σερ και τον Tom Courtenay στο ρόλο του Νόρμαν.\nΠολλοί ίσως το γνωρίζουν από την τηλεοπτική μεταφορά του στο BBC με τους Ιαν Μακ Κέλεν και Άντονι Χόπκινς.\nΣτη χώρα μας ανέβηκε για πρώτη φορά τη σεζόν 1989- ’90, στο τότε θέατρο «Αθήναιον» -νυν «Τζένη Καρέζη»- σε σκηνοθεσία Βασίλη Παπαβασιλείου με Σερ τον Δημήτρη Παπαμιχαήλ, Νόρμαν τον Νικήτα Τσακίρογλου και Λαίδη -η οποία είναι επίσης ηθοποιός και σύντροφος του Σερ- την Ελένη Χατζηαργύρη. Το 1993- ’94 τον «Αμπιγιέρ» ανέβασε στη Λευκωσία, στο «Σατιρικό θέατρο», ο Αντώνης Φουστέρης με τους Πολύκαρπο Πολυκάρπου, Νεοκλή Νεοκλέους και Πόπη Αβραάμ στους τρεις ρόλους και το 2000-2001, ξανά στην Αθήνα, στο «Αλκυονίς», ο Γιώργος Μεσσάλας κρατώντας και το ρόλο του Σερ, με Νόρμαν τον Πάνο Χατζηκουτσέλη και Λαίδη την Όλγα Τουρνάκη.\nΤο 2009 ανέβηκε σε σκηνοθεσία Νίκου Μαστοράκη στο θέατρο «Κάππα» με τους Γιώργο Κωνσταντίνου (Σερ), Χρήστο Στέργιογλου (Αμπιγιέρ). Μαζί τους οι Υβόννη Μαλτέζου, Γιώτα Φέστα, Φώτης Θωμαΐδης, Δημήτρης Λιόλιος και Ερατώ Πίσση. Μετάφραση: Εύα Γεωργουσόπουλου. Σκηνικά: Εύα Μανιδάκη. Κοστούμια: Παύλος Θανόπουλος.\nΕίναι ένα έργο χαρακτήρων που περιγράφει την ιδιόμορφη συναισθηματική σχέση μεταξύ του βετεράνου διάσημου σαιξπηρικού ηθοποιού και του αφοσιωμένου αμπιγιέρ του. Ο ηθοποιός (Σερ) είναι ένας δύστροπος και εγωκεντρικός άνθρωπος, που ηγείται ενός περιοδεύοντα θιάσου στην Αγγλία κατά τη διάρκεια του πολέμου. Ο Αμπιγιέρ (Νόρμαν) είναι ο αφοσιωμένος βοηθός του, που επί 16 συναπτά έτη τον φροντίζει και προσπαθεί να προλάβει όλες τις απαιτήσεις του.\nΠρωτίστως πρόκειται για ένα ψυχολογικό δράμα το οποίο δείχνει ανάγλυφα τη σχέση ενός ξακουστού ηθοποιού με τον άνθρωπο που τον βοηθά να ντυθεί και να μακιγιαριστεί. Καθώς ετοιμάζεται για τη 227η παράσταση του «Βασιλιά Ληρ», ο πρωταγωνιστής γίνεται τυραννικός, με παράξενες απαιτήσεις και ο αμπιγιέρ του βρίσκεται πάντα εκεί για να τον φροντίζει και να πραγματοποιεί τις πιο παράλογες επιθυμίες του.\nΛίγο πριν από τη συγκεκριμένη παράσταση, ο Σερ καταρρέει ψυχολογικά και σωματικά. Διαπιστώνοντας ότι οι δυνάμεις του τον εγκαταλείπουν, καταλαμβάνεται από τις αναπόφευκτες ανασφάλειές του. Ο μοναδικός άνθρωπος στον οποίο μπορεί να βασιστεί, είναι ο αμπιγιέρ του. Ο Νόρμαν προσπαθεί απεγνωσμένα να τον εμψυχώσει και να του τονώσει την αυτοπεποίθηση, ώστε να μη ματαιωθεί η παράσταση.\nΤαυτόχρονα η Λαίδη (Άννυ Λούλου) και η διευθύντρια σκηνής Ματζ (Ευγενία Αποστόλου) πασχίζουν να πείσουν τον Σερ -ο οποίος δεν είναι καθόλου σερ, όπως διακαώς επιθυμούσε σε όλη του τη ζωή- ότι ίσως έχει έρθει η ώρα να αποσυρθεί από την ενεργό δράση. Και όλα αυτά ενώ το κοινό στην πλατεία του θεάτρου περιμένει και οι σειρήνες δεν αφήνουν κανέναν να ξεχάσει ότι ο κίνδυνος των αεροπορικών βομβαρδισμών τους απειλεί ανά πάσα στιγμή.\nΤο έργο τοποθετεί το κοινό να παρακολουθεί τον κόσμο του θεάτρου μέσα από τη σχέση εξάρτησης που έχει αναπτυχθεί μεταξύ τους. Ο καθένας για τους δικούς του αποκλειστικά λόγους, στηρίζεται στον άλλον. Γινόμαστε μάρτυρες καταστάσεων που κατακλύζονται από δυνατά αλλά και οικεία συναισθήματα. Αφοσίωση, εγωισμός, αχαριστία, απόρριψη, αγνωμοσύνη, απογοήτευση, θλίψη, εγκατάλειψη, μοναξιά…\n«Ο αμπιγιέρ» είναι αφιερωμένος σε έναν υπαρκτό ηθοποιό που όντως επέμενε να παίζει κατά τη διάρκεια των αεροπορικών επιδρομών των ναζί κατά της Μεγάλης Βρετανίας. Κυρίως όμως είναι αφιερωμένο στον ανώνυμο εργάτη του θεάτρου. Τον αφανή εκείνον θεατράνθρωπο που αγωνιά και μοχθεί στα παρασκήνια. Πρωταγωνιστής στην ουσία είναι ο αφανής ήρωας της ζωής μας! Εκείνος που προτεραιότητά του γίνεται ο άλλος άνθρωπος, για τον οποίο θυσιάζει σημαντικά πράγματα ώστε να είναι επιτυχημένος και ικανοποιημένος. Για να τον βλέπει να χαμογελάει, να καυχιέται, να καμαρώνει. Αυτός που υπηρετεί και γεμίζει το κενό, κι ίσως διαδραματίζει πολλούς ρόλους για να τα καταφέρει, που αψηφά τον εγωισμό και το θυμό, που θα παρηγορήσει, θα συγχωρήσει, θα αναστήσει και θα κάνει τον άλλον να νιώθει σαν ένας μικρός θεός.\nΟι αφανείς ήρωες είναι οι ανεκτίμητοι θησαυροί της ζωής, οι πυγολαμπίδες στα σκοτάδια μας, το φως στο μικρό μας ταξίδι. Δίχως αυτούς όλα θα είχαν χρώματα θαμπά. Δίχως αυτούς οι νέες εμπειρίες, οι ίδιες ή οι παλιές εικόνες θα είχαν άλλη γεύση. Είναι αυτοί που κανένας ίσως δεν θα τους θυμάται έτσι ασήμαντοι που έφυγαν.\nΟ κόσμος της σκηνής\n«Ο αμπιγιέρ» όμως αποτελεί και μια εμπεριστατωμένη μελέτη της τέχνης του θεάτρου, ειδικά του βρετανικού θεάτρου και της πορείας του στο πρώτο μισό του 20ού αιώνα. Μελέτη του «κόσμου» της θεατρικής σκηνής. Του καθημερινού τρόπου ζωής και της βιοποριστικής ανάγκης των θεατράνθρωπων. Των ηθών, των συνηθειών και των φιλοδοξιών τους. Των ανταγωνιστικών συχνά σχέσεών τους. Μελέτη, κυρίως, της ιδιαιτερότητας της ψυχοδιανοητικής «φύσης» και λειτουργίας των θεατρίνων.\nΤο έργο είναι σχεδιασμένο πάνω στο πρότυπο του σερ Ντόναλντ Γούλφιτ καθώς ο συγγραφέας αξιοποίησε την εμπειρία του ως αμπιγιέρ στο πλευρό του. Ο Donald Wolfit (1902 –1968) ήταν Βρετανός ηθοποιός του θεάτρου και του κινηματογράφου. Λαμπερός πρωταγωνιστής της βρετανικής σκηνής από το 1920, έπαιξε σε εκατοντάδες παραστάσεις κλασικών έργων, με ειδίκευση στον Σαίξπηρ. Θεωρείται μάλιστα από τους κορυφαίους σαιξπηρικούς ερμηνευτές.\nΠρόκειται για έργο ευφυές, με πολλά δραματουργικά προτερήματα. Ο συγγραφέας κάνει θέατρο μέσα στο θέατρο, ηθογραφεί τη ζωή και τον επαγγελματικό βίο, τα βάσανα, τους εφιάλτες και τον αγώνα των θεατρίνων όπου γης. Με συμπάθεια, κατανόηση, αλλά και κριτική ματιά, «αναπαριστά» τους γερασμένους, συχνά μεγαλομανείς, συχνά ερωτοτροπούντες με νεαρές θεατρίνες πρωταγωνιστές – θιασάρχες, τον «άνθρωπο» για όλες τις δουλειές τους – τον αμπιγιέρ τους, τη σχέση των θιασαρχικών ζευγαριών, τη θέση των γυναικών ηθοποιών, τους ηθοποιούς εν καιρώ πολέμου, τους δευτεραγωνιστές, τους αποτυχημένους, τους αγαθούς και τους πονηρούς, τους εργάτες της σκηνής. Θέατρο ζωντανό, χυμώδες, με γνώση της σκηνής και των παρασκηνίων, με δραστικούς, γλαφυρούς διαλόγους, σε καθημερινή, άμεση γλώσσα.\nΜε ευρηματική πλοκή, γνήσιους χαρακτήρες, ισορροπία του δραματικού και κωμικού στοιχείου. Κυρίως με αίσθηση του χιούμορ. Χιούμορ συχνά πικρό, λεπτά ειρωνικό, δηλητηριώδες, αλλά και κάποτε ευφρόσυνα παιγνιώδες.\nΗ πένα του Ρόναλντ Χάργουντ και η επιμελημένη σκηνοθεσία του Μανώλη Δούνια δίνουν τη δυνατότητα στους ηθοποιούς, να αναμετρηθούν με ανθρώπινους και αληθινούς χαρακτήρες.\nΟι ηθοποιοί της παράστασης, έχοντας ίσως ζήσει από κοντά παλιούς μεγάλους ηθοποιούς, άντλησαν αποχρώσεις από τη συμπεριφορά, τις ιδιοτυπίες, τα θεατρικά οράματα, το αγέραστο καλλιτεχνικό πάθος τους και τις επένδυσαν στην ερμηνεία των ρόλων τους.\nΚαι οι δύο έμπειροι πρωταγωνιστές είναι από τους ηθοποιούς που θέλουν το κοινό να περνά καλά, καθώς μάλιστα έχουν συνεργαστεί ξανά στο παρελθόν και γνωρίζουν ο ένας τους κώδικες του άλλου, διέπονται από μια εκπληκτική αλληλεπίδραση και αυτό περνάει στο κοινό.\nΟ ευρηματικός και πνευματώδης Αλέξανδρος Μυλωνάς (Σερ), που έχει υποδυθεί με επιτυχία σπουδαίους ήρωες, παίζει έναν από τους πιο σημαντικούς ρόλους της ζωής του. Ο χαρακτήρας του γηραιού καραβοτσακισμένου Άγγλου θιασάρχη, που πεισματικά αλωνίζει τη βρετανική επικράτεια ανεβάζοντας Σαίξπηρ, του ταιριάζει απόλυτα και τον αποδίδει με φλέγμα, αξιοθαύμαστη ευελιξία, αδρότητα και πληθωρικότητα.\nΑντίθετα με τον εγωκεντρικό Σερ, ο προχωρημένης πια ηλικίας, λεπτεπίλεπτος και ευαίσθητος Νόρμαν δείχνει να ξέρει να ελίσσεται. Διαθέτει οξυδέρκεια, διορατικότητα και ενσυναίσθηση. Ο άνθρωπος για όλες τις δουλειές, που στέκεται άοκνα και αγόγγυστα στο πλάι του δύστροπου πρωταγωνιστή, για να τον στηρίξει, να τον φροντίσει, να υπακούσει στις εντολές του, να του σερβίρει το τσάι, να του κάνει μασάζ, να τον προσέχει στον ύπνο του, ύστερα από 16 χρόνια αφοσιωμένης εργασίας εισπράττει την αδιαφορία, την αγνωμοσύνη, ακόμα και την περιφρόνηση. Στο ρόλο αυτό ο Μάνος Βακούσης χτίζει μια εκθαμβωτική ερμηνεία με μέτρο και εσωτερική υποκριτικότητα. Εγκεφαλικός, μελαγχολικός, μακιαβελικός, νευρωτικός, αστείος, τρυφερός. Αφαιρετικά αισθαντικός, συνεπής στις κλιμακώσεις των καταστάσεων, απολαυστικός στις αδυναμίες του ήρωα, συγκινητικός στην τελευταία σκηνή, σπαρακτικός στο φόβο του μπροστά στην ελευθερία…\nΗ Άννυ Λούλου εμπλούτισε με τη γλυκύτητά της, την απέριττη φινέτσα της, τη φυσική της κομψότητα, την παιδεία και την πλούσια πείρα της, αλλά και το υποκριτικό κύρος της, το ρόλο της Λαίδης.\nΜέτρο, αλήθεια και ρεαλισμός διέκριναν την Ευγενία Αποστόλου που, για άλλη μια φορά πλήρης, με τη δική της αξιοπρόσεκτη τεχνική, κατέθεσε μια σκληρή εργαζόμενη γυναίκα των παρασκηνίων, μια λαβωμένη θηλυκή ψυχή και ήταν υπέροχη.\nΜια ευχάριστη έκπληξη ο Νίκος Καλαμό, με το ευθύβολο πέρασμά του. Θαυμάσια σατιρικός ο έκτακτος και έμπειρος Δημήτρης Μαργαρίτης.\nΤο έργο ανέβηκε στην εξαίρετη και δοκιμασμένη, θεατρικά εύστροφη και με αίσθηση του χιούμορ μετάφραση της Εύας Γεωργουσοπούλου.\nΣκηνογραφήθηκε από τον Δημήτρη Πολυχρονιάδη καλαίσθητα και λειτουργικά, με τα καμαρίνια, το παρασκήνιο, τη σκηνή, το προσκήνιο, παρά τη μικρή έκταση του χώρου.\nΘετικά συνέβαλαν στην καλή παράσταση τα ωραιότατα κοστούμια της Βασιλικής Σύρμα, η μουσική του Θοδωρή Οικονόμου και οι φωτισμοί της Βαλεντίνας Ταμιωλάκη.\nΗ σκηνοθετική ανάγνωση του λεπτολόγου Μανώλη Δούνια τόνισε τα δραματικά στοιχεία, ανέδειξε όμως και την απομυθοποιητική διάσταση του έργου, με την πλάστιγγα να γέρνει προς την πλευρά του κωμικού. Μια παράσταση με ευστροφία και σπιρτάδα, που θα ήταν ευχής έργον να επαναληφθεί και του χρόνου.\n2114117878 (νέο τηλέφωνο επικοινωνίας)\nH παράσταση επιχορηγείται από το Υπουργείο Πολιτισμού.\nΑυτάρκεις, κυρίαρχοι, δεσποτικοί αλλά και ματαιόδοξοι γέροι, ο τρομερός Βασιλιάς Ληρ και ο υπήκοός του Κόμης του Γκλόστερ δε βλέπουν και δεν ακούν. Αφήνονται μακάριοι στον εφησυχασμό και την κολακεία.\nΑνζελίκα Καψαμπέλη-Έλενα Γρίβα\nκριτική Ειρήνη Αϊβαλιώτου\nΛαίδη (Άννυ Λούλου)\nΜατζ (Ευγενία Αποστόλου)\nΗ Δεύτερη Σκηνή του Θεάτρου Οδού Κεφαλληνίας. Ακριβό άρωμα σε μικρό μπουκάλι για άλλη μια χρονιά


Συνελήφθη Τρικαλινός φοιτητής με ναρκωτικά στην Καλαμάτα. (ΦΩΤΟ) - trikalazoom.gr\nHome Αστυνομικά Συνελήφθη Τρικαλινός φοιτητής με ναρκωτικά στην Καλαμάτα. (ΦΩΤΟ)\nΣυνελήφθη Τρικαλινός φοιτητής με ναρκωτικά στην Καλαμάτα. (ΦΩΤΟ)\ntrikalazoom Πέμπτη, Σεπτεμβρίου 12, 2019 Αστυνομικά\nΣυνελήφθησαν στις 9.9.2019 το μεσημέρι, στην Καλαμάτα Μεσσηνίας, από αστυνομικούς του Τμήματος Δίωξης Ναρκωτικών της Υποδιεύθυνσης Ασφαλείας Καλαμάτας, δύο (2) αλλοδαποί, ηλικίας 23 και 26 ετών, καθώς κι ένας (1) 23χρονος ημεδαπός.\nΕιδικότερα, στις (9.9.2019) το μεσημέρι, ύστερα από κατάλληλη αξιολόγηση και αξιοποίηση στοιχείων, αστυνομικοί πραγματοποίησαν έρευνες σε οικίες των ανωτέρω στην Καλαμάτα, όπου βρήκαν συνολικά και κατέσχεσαν:\nΑναρτήθηκε από trikalazoom στις Πέμπτη, Σεπτεμβρίου 12, 2019


Η Άρσεναλ του Σωκράτη «άλωσε» στο… χαλαρό το Καραϊσκάκη, 0-1 τον Ολυμπιακό – Enwsi.gr\nenwsi.gr 20/02/2020 23:53\t5 Σχόλια\nΟι «ερυθρόλευκοι» ήταν… κατώτεροι και ηττήθηκαν από τους «κανονιέρηδες»\nΟ Ολυμπιακός ηττήθηκε 1-0 στον Πειραιά από την Άρσεναλ, χάρις το τέρμα του Λακαζέτ, στον πρώτο αγώνα για τους «32» του Europa League και πλέον τα… πράγματα δυσκολεύουν ενόψει της ρεβάνς.\nΌσον αφορά στην εξέλιξη του αγώνα, από νωρίς ο ρυθμός ήταν πολύ γρήγορος με τον Ολυμπιακό να κάνει δυνατό ξεκίνημα, πιέζοντας την άμυνα και τη μεσαία γραμμή της Άρσεναλ. Σε αυτό το πρώτο μισό του πρώτου μέρους, ο Ολυμπιακός ήταν καλύτερος της Άρσεναλ, όμως δεν βρήκε την καλή τελική πάσα ή το τελείωμα που θα χρειαζόταν για να ξεκλειδώσει το ματς.\nΜοιρασμένο ήταν το ματς στην επανάληψη, με τον Ολυμπιακό πιο κινητικό κοντά στην αντίπαλη περιοχή αλλά και τις δύο άμυνες να πρωταγωνιστούν με… διαφορά. Οι Λονδρέζοι βρήκαν το εκτός έδρας γκολ στο 81′, όμως, χάρις τον Λακαζέτ, ενώ με τον Ολυμπιακό όλο μπροστά στη συνέχεια είχαν και δύο ακόμη μεγάλες ευκαιρίες για μεγαλύτερο σκορ. Τίποτα δεν άλλαξε ωστόσο ως το φινάλε, με τους «κανονιέρηδες» να… δραπετεύουν από το Καραϊσκάκη με σκορ πρόκρισης.\nΕτικέτες Europa League αρσεναλ ολυμπιακός


Κάτω από το 1% επέστρεψαν οι αποδόσεις των ελληνικών ομολόγων | Moneyreview.gr\nBusiness & Finance Παρασκευή 21/05/2021, 20:22 NEWSROOM\n21 Μαΐου, 2021 Πα 21/05/2021, 20:22\nΣε αποκλιμάκωση συνέχισαν οι ομολογιακές αποδόσεις του ευρώ και σήμερα, ειδικά μετά τις δηλώσεις της προέδρου της ΕΚΤ, Κριστίν Λαγκάρντ, ότι ακόμη είναι πολύ ενωρίς για να αρχίσουν συζητήσεις σχετικά με μείωση των έκτακτων αγορών ομολόγων. Ενώ η αποκλιμάκωση περιορίστηκε αρχικά στην ευρωπεριφέρεια, εν συνεχεία επεκτάθηκε και στον «πυρήνα».\nΗ απόδοση του ελληνικού 10ετούς επέστρεψε κάτω από το 1% για πρώτη φορά από τις 11 Μαίου, στο 0,96% με το spread στις 110 μονάδες βάσης. Στο νέο πενταετές, το κόστος δανεισμού περιορίστηκε στο 0,21%. Ο όγκος συναλλαγών στην ΗΔΑΤ βελτιώθηκε σε σχέση με τις προηγούμενες συνεδριάσεις, φθάνοντας τα 169 εκατ.ευρώ.\nΣε αποκλιμάκωση βρέθηκαν για δεύτερη συνεχή συνεδρίαση και οι αποδόσεις των ιταλικών κρατικών ομολόγων, με αποτέλεσμα οι αποδόσεις τους να γνωρίσουν τις τελευταίες πέντε συνεδριάσεις την πρώτη εβδομαδιαία πτώση από το Μάρτιο, σε μία ένδειξη ότι η αγορά κρατικού χρέους του ευρώ αρχίζει να σταθεροποιείται μετά τις έντονες ρευστοποιήσεις που καθοδηγήθηκαν από τις ανησυχίες για τον πληθωρισμό και τις βελτιωμένες προοπτικές για την οικονομία.\nΥπενθυμίζεται ότι οι αποδόσεις του ευρώ γνώρισαν μεγάλη άνοδο στη διάρκεια του πρώτου τριμήνου καθώς επιταχύνθηκε η εκστρατεία των εμβολιασμών και αυξήθηκαν οι αμφιβολίες για το εάν η ΕΚΤ θα διατηρήσει για πολύ ακόμη καιρό τα άκρως υποστηρικτικά μέτρα. Το ιταλικό χρέος, που ευνοήθηκε ιδιαίτερα από το έκτακτο πρόγραμμα αγοράς ομολόγων της ΕΚΤ, ήταν φυσικό να πληγεί περισσότερο.\nΗ απόδοση του ιταλικού 10ετούς υποχώρησε πέντε μονάδες βάσης, στο 1%, αφού όμως προς στιγμή έφθασε και στο 1,03%. Στις δύο τελευταίες συνεδριάσεις, αποκλιμακώθηκε εννέα μονάδες βάσης, με αποτέλεσμα σε εβδομαδιαία βάση να περιοριστεί πέντε μονάδες βάσης, στην πρώτη πτωτική εβδομάδα από τις 26 Μαρτίου. Το spread έναντι του γερμανικού περιορίστηκε στις 114 μονάδες βάσης από τις 125 στην αρχή της εβδομάδας.\nΤο κόστος δανεισμού στη γερμανική 10ετία, το οποίο παρέμενε στάσιμο στην αρχή της συνεδρίασης, αποκλιμακώθηκε και αυτό τρεις μονάδες βάσης μετά τις δηλώσεις Λαγκάρντ, στο -0,14%, στη μεγαλύτερη ημερήσια πτώση σε διάρκεια δυόμισι εβδομάδων .\nΟ Γενς Σόρενσον, αναλυτής της Danske Bank, εκτιμά ότι κάνει λόγο για ένα διάστημα σταθεροποίησης καθότι αποδόσεις και spread αυξήθηκαν υπερβολικά στην αναμονή υψηλότερου πληθωρισμού και πιθανή πρόωρη απόσυρση μέτρων στήριξης από την ΕΚΤ. Τα τελευταία στοιχεία στην Ευρωζώνη έδειξαν ότι η επιχειρηματική δραστηριότητα γνώρισε τη μεγαλύτερη ανάπτυξη σε διάρκεια τριών ετών το Μάιο, ξεπερνώντας κατά πολύ τις προσδοκίες των αλυτών, όμως δεν κατάφεραν να συγκρατήσουν το ράλι των τιμών ομολόγων.


Μπήκαμε στο Stade de Lyon: Δεν είναι γήπεδο, είναι παλάτι - Europa League - SPORT 24\nΜπήκαμε στο Stade de Lyon: Δεν είναι γήπεδο, είναι παλάτι\n16 ΜΑΪ 2018 | 11.05\nΤον περασμένο Νοέμβριο είχαμε την τύχη να βρεθούμε στο γήπεδο, στο οποίο φιλοξενείται απόψε (16/5, 21:45) ο τελικός του Europa League, ανάμεσα στη Μαρσέιγ και την Ατλέτικο Μαδρίτης. (photos + videos)\nΗ επιβλητική εικόνα του Stade Lyon ή Groupama Stadium, έτσι όπως το ζήσαμε στο παιχνίδι της Λιόν με τον Απόλλωνα Λεμεσού (23/11), στο πλαίσιο της φάσης των ομίλων του Europa League, μας έκανε γρήγορα να ξεχάσουμε το Juventus Stadium, στο οποίο βρεθήκαμε μία ημέρα νωρίτερα (22/11) για το Γιουβέντους - Μπαρτσελόνα.\nΧτισμένο μακριά από το κέντρο (περίπου μισή ώρα οδικώς), το Stade de Lyon αποτελεί αξιοθέατο στο προάστιο της γαλλικής πόλης, Décines-Charpieu. Ο μεγάλος καημός, όμως, των πολιτών και των φίλων της Λιόν είναι ότι δεν θα δουν την αγαπημένη τους ομάδα να αγωνίζεται στον τελικό του Europa League, καθώς αποκλείστηκε από την ΤΣΣΚΑ Μόσχας στους "16" της διοργάνωσης.\nΕτσι, ο φίλαθλος κόσμος σε όλη την Ευρώπη έχασε μια μοναδική εμπειρία, που ζήσαμε (μόνο) σε αυτό το γήπεδο. Τους οπαδούς της Λιόν να τραγουδούν -την ίδια ώρα- διαφορετικά συνθήματα στα δύο άκρα του γηπέδου! "Θέλουμε, οι ποδοσφαιριστές να ακούν διαφορετικά συνθήματα όταν επιτίθενται και άλλα όταν αμύνονται". Ετσι είχε εξηγήσει στο Sport24.gr το παράδοξο ακουστικό στον αγώνα με τον Απόλλωνα Λεμεσού, ο Emmanuel Ouisse, μέλος των σκληροπυρηνικών οπαδών της γαλλικής ομάδας "Bad Gones".\nΑντί, λοιπόν, για την Λιόν το Stade de Lyon, θα φιλοξενήσει μια άλλη γαλλική ομάδα, τη Μαρσέιγ. Σενάριο, που αρκετοί φοβόντουσαν και αφότου επιβεβαιώθηκε, σήμανε συναγερμό στις γαλλικές Αρχές. Οι οπαδοί της Λιόν θα υποστηρίζουν την Ατλέτικο Μαδρίτης και οι Αρχές ευελπιστούν να μείνουν μόνο σε αυτό. Θεωρούν ότι κίνδυνος επεισοδίων στον περιβάλλοντα χώρο του γηπέδου δεν υπάρχει, καθώς ούτε προσβάσιμο θα είναι σε όσους δεν έχουν εισιτήριο, αλλά επίσης είναι μακριά από το κέντρο. Σημειώστε ότι στα παιχνίδια της Λιόν, η διοίκηση ναυλώνει αστικά λεωφορεία, τα οποία μεταφέρουν δωρεάν τους φιλάθλους από το κέντρο στο γήπεδο.\nΕσωτερικά το γήπεδο μοιάζει με παλάτι. Εκατοντάδες άνθρωποι εργάζονται κατά τη διάρκεια ενός αγώνα ή μη! Οι τέσσερις όροφοι, η σάλα των VIP, το γραφείο του προέδρου, τα δημοσιογραφικά θεωρεία, τα αποδυτήρια, η αίθουσα Τύπου φυλάσσονται από δεκάδες άνδρες ασφαλείας. Επιπροσθέτως, απαγορεύεται στo γήπεδο να εισέλθει κάποιος κρατώντας τσάντα, ακόμα και back pack, υπό το φόβο τρομοκρατικής ενέργειας. Υπάρχουν ειδικές θυρίδες έξω από αυτό -δίπλα στις μπουτίκ, που μπορεί κάποιος να αφήσει την πραμάτεια του.\nΤο Στάδιο περιλαμβάνει επίσης υπερσύγχρονες αθλητικές εγκαταστάσεις (και για ράγκμπι ή χόκεϊ επί πάγου), δύο ξενοδοχεία, ένα κέντρο αναψυχής, εμπορικά κέντρα και επιχειρηματικά γραφεία.\nΑκολουθούν φωτογραφίες και video από την επίσκεψη του Sport24.gr στο Stade de Lyon


Τα λάθη που κάνετε στην περιποίηση των μαλλιών σας σύμφωνα με τον hairstylist της Βικτόρια Μπέκαμ - Newsbeast\nΕίναι γεγονός ότι η περιποίηση των μαλλιών μας, ειδικά όταν είναι μακριά, δεν είναι και η ευκολότερη υπόθεση. Όσο κι αν θέλουμε να τα διατηρούμε πάντα υγιή και λαμπερά, δεν είμαστε ειδικοί γι’ αυτό και είναι αρκετές οι φορές που υποκύπτουμε σε λάθη.\nΛάθη σημαντικά, που σύμφωνα με τον διάσημο hairstylist της Βικτόρια Μπέκαμ, Jason Collier, αποδεικνύονται καταστροφικά για τα μαλλιά μας. Ποια είναι αυτά; Πρόκειται κυρίως για λάθη που έχουν να κάνουν με το styling των μαλλιών μας.\nΣύμφωνα με τον Collier, λοιπόν, έχει παρατηρηθεί ότι οι περισσότερες κάνουν υπερ-χρήση των προϊόντων styling προκειμένου να πετύχουν το χτένισμα που θέλουν. Κάτι που είναι απαγορευτικό, καθώς έτσι τα μαλλιά μας μοιάζουν ακόμη πιο… χάλια! Εάν δεν μπορείτε να τα τιθασεύσετε, ο Collier προτείνει να τα πιάσετε σε μία αλογοουρά ή να φορέσετε ένα καπέλο.\nΕπίσης, η χρήση λάθος προϊόντων μπορεί να αποδειχθεί καταστροφική για τα μαλλιά μας. Δεν επιλέγουμε προϊόντα βάσει του αρώματός τους, αλλά βάσει όσων μας έχει συμβουλεύσει ο κομμωτής μας.\nΤο τρίτο λάθος που επισημαίνει ο Collier είναι η λανθασμένη χρήση των προϊόντων, αναφορικά κυρίως με τις ποσότητες. Οι οδηγίες χρήσης πάντα πρέπει να ακολουθούνται κατά την χρήση οποιοδήποτε προϊόντος.\nΈνα λάθος που οδηγεί τα μαλλιά να αποκτήσουν περισσότερη ψαλίδα, είναι ότι αφήνουμε να περάσει αρκετός καιρός μέχρι το επόμενο κούρεμα. «Έτσι, αναγκάζεστε να χρησιμοποιήσετε περισσότερα προϊόντα και να “βαρύνετε“ τα μαλλιά σας», υπογραμμίζει ο επιτυχημένος hairstylist.\nΤέλος, ο Collier επισημαίνει ότι γίνεται και λανθασμένη χρήση των εργαλείων hairstyling, όπως για παράδειγμα το σεσουάρ. «Όταν στεγνώνετε τα μαλλιά σας η μύτη του πρέπει πάντα να κοιτάει προς το πάτωμα έτσι ώστε τα λέπια της τρίχας να κλείνουν και τα μαλλιά σας να είναι πιο απαλά». Επίσης, η θερμοκρασία των εργαλείων hairstyling πρέπει πάντα να ρυθμίζεται από την πιο χαμηλή και σταδιακά να αυξάνεται.


O DUKE, δεν είναι πια μαζί μας… | ΑΡΚΤΟΥΡΟΣ\n← Περιβαλλοντική εκπαίδευση στον Ωρωπό από τον ΑΡΚΤΟΥΡΟ\nO DUKE, δεν είναι πια μαζί μας…\nΤο πρωί της Παρασκευής 18 Μαΐου, ο φροντιστής του ΑΡΚΤΟΥΡΟΥ που επιβλέπει τη συνολική εικόνα του Καταφυγίου της Αρκούδας παρατήρησε στον Duke αδιαθεσία καθώς ήταν πιο νωχελικός και χωρίς τη συνηθισμένη του όρεξη για φαγητό. Σε λίγο έδειχνε σχεδόν ανήμπορος να κινηθεί, οπότε και μεταφέρθηκε εσπευσμένα στον Κτηνιατρικό Σταθμό Περίθαλψης Άγριων Ζώων που λειτουργεί ο ΑΡΚΤΟΥΡΟΣ στον Αετό της Φλώρινας.\nΚατέληξε σύντομα και χωρίς συμπτώματα ασθένειας ή εκδηλώσεις πόνου. Το κτηνιατρικό πόρισμα επιβεβαίωσε φυσικά αίτια καθώς ο Duke ήταν ήδη 23 ετών (ο μέσος όρος ζωής των αρκούδων είναι τα 25 έτη) και είχε επιβαρυμένη κατάσταση υγείας, λόγω του ότι υπήρξε αρκούδα χορεύτρια στα πρώτα χρόνια της ζωής του. Μάλιστα, στο πίσω αριστερό του πόδι, έφερε σημάδι που προκλήθηκε από έγκαυμα την σκληρή εποχή της εκπαίδευσής του, με πυρωμένο σίδερο.\nΗ πρακτική της αρκούδας-χορεύτριας και η ανάγκη να σταματήσει ο εξευτελισμός και τα βασανιστήρια του μεγάλου θηλαστικού, ήταν ο βασικός λόγος ίδρυσης του ΑΡΚΤΟΥΡΟΥ, πριν από 20 χρόνια. Σήμερα, δηλώνουμε πια υπερήφανα, ότι πρώτοι από όλες τις Βαλκανικές χώρες τα καταφέραμε στην Ελλάδα και δεν έχουμε αρκούδες χορεύτριες.\nΗ είδηση του θανάτου του Duke λύπησε πολύ όλους εμάς στον ΑΡΚΤΟΥΡΟ και ανακοινώνουμε την είδηση του θανάτου του στο κοινό καθώς ήταν από τις πιο αγαπημένες και φιλικές αρκούδες για τους επισκέπτες του Καταφυγίου της Καφέ Αρκούδας.\nΟ Duke βρισκόταν στην κατοχή ιδιώτη στην κοινότητα Σαγιάδας του νομού Θεσπρωτίας. Ο ιδιοκτήτης του, κ. Μιχάλης Μπασιάκος, επειδή τον λυπήθηκε, τον αγόρασε σε ηλικία 3 ετών, έναντι 30.000 δραχμών από διερχόμενο αρκουδιάρη. Ο Duke ζούσε δεμένος στα δέντρα της αυλής του σπιτιού, γιατί κατέστρεφε τα πάντα σε ακτίνα ίση με το μήκος της αλυσίδας του. Ο ιδιοκτήτης τον παρέδωσε πρόθυμα στον ΑΡΚΤΟΥΡΟ, στις 17 Μαΐου 1994, σε ηλικία 5 ετών πιστεύοντας ότι το μέλλον του Duke θα ήταν το καλύτερο δυνατό. Του έγιναν εμβόλια και αποπαρασιτισμός, καθώς και επανειλημμένες επεμβάσεις στα δόντια για σφραγίσματα αλλά και εμφυτεύματα. Ήταν παρατηρητικός, έξυπνος και ικανός να επαναλαμβάνει κάτι που γίνεται μπροστά του. Είναι η δεύτερη αρκούδα μετά την «Κούκλα» που χάρηκε τη ζωή του στο Καταφύγιο της Αρκούδας και είναι ο πρώτος που δημιούργησε δική του φωλιά σκάβοντας κάτω από τις ρίζες ανάμεσα στις οξιές και είχε την εμπειρία του χειμέριου ύπνου κάτω από απόλυτα φυσικές συνθήκες. Όσο ήταν αρκούδα χορεύτρια ονομαζόταν Μάρκος, Duke ονομάστηκε όταν ο «Αθλητικός Σύλλογος των Εκπαιδευτηρίων ΔΟΥΚΑΣ» τον «υιοθέτησε». Από το 1995 και μέχρι σήμερα ο Duke είναι η μασκότ του Συλλόγου.\n3 Responses to O DUKE, δεν είναι πια μαζί μας…\n25/05/2012 στο 12:05\nΚαλο ταξιδι στον Duke!!! Και καλο κουραγιο στους ανθρωπους του Αρκτουρου που στεκοντε διπλα στις ψυχες αυτες για ολες τους τις στιγμες, ακομα και τις τελευταιες τους!\n25/05/2012 στο 18:44\nέχω τη φωτογραφία του στο δωμάτιό μου. Να είστε καλά να προστατεύετε αυτα τα υπέροχα ζώα του δάσους. Τουλάχιστον με τη φροντίδα σας καταφερε να ζησει τα υπόλοιπα χρόνια χωρίς κινδύνους και ταλαιπωρίες από τον άνθρωπο.\n26/05/2012 στο 11:19


Πιστοποιημένος Αγορανομικός Υπεύθυνος Επισιτ. Επιχειρ. – CFSOM - Μαθήματα Μαγειρικής\nCERTIFIED FOOD SERVICE OUTLET MANAGER\nΣτόχος του προγράμματος είναι η επαγγελματική στήριξη και ανάδειξη της ειδικότητας του Αγορανομικού Manager με ποιοτικούς όρους.\nΟ πιστοποιημένος είναι υπεύθυνος για όλη τη λειτουργία της κουζίνας, του bar, του buffet (παραγωγή ποτών), της αποθήκη, του σαλονιού σερβιρίσματος καθώς και για τις εξωτερικές υποχρεώσεις με συνεργάτες και φορείς. Παράλληλα είναι υπεύθυνος για την καλή απόδοση των σημείων παραγωγής, κατανέμοντας δίκαια τις εργασίες του προσωπικού και συντάσσοντας το ωράριο εργασίας.\nΤο CFSOM πιστοποιεί ότι ο υποψήφιος είναι σε θέση:\nΝα προσδιορίζει τα πρότυπα και τις βασικές ανάγκες προμηθειών για μια επισιτιστική επιχείρηση.\nΝα διαχειρίζεται την αποθήκη σύμφωνα με τις ανάγκες της επιχείρησης και τα πρότυπα ελέγχου (απογραφές, ορισμός standards).\nΝα παρουσιάζει το ρόλο των θέσεων προσωπικού της επιχείρησης στους εργαζομένους.\nΝα ελέγχει τα έσοδα και τα αποθέματα της επιχείρησης.\nΝα υπολογίζει το κόστος πρώτων υλών και τα λοιπά κόστη της επιχείρησης.\nΝα τιμολογεί τα προϊόντα με βάση την πολιτική της επιχείρησης.\nΝα συντάσσει τις τιμές των πιάτων για καταλόγους à la carte και table d’hôte menu.\nΝα προσδιορίζει την πραγματική επαγγελματική συνείδηση που χρειάζεται ένας συνεργάτης του.\nΝα χειρίζεται παράπονα και απαιτήσεις πελατών.\nΝα συνθέτει τη στρατηγική μάρκετινγκ του προϊόντος της επιχείρησης.\nΤο CFSOM απευθύνεται σε ενεργούς υπαλλήλους επισιτιστικών επιχειρήσεων, σε Πτυχιούχους Σχολών Διοίκησης και Τουριστικών Επαγγελμάτων / Επιχειρήσεων, καθώς και σε άτομα που δουλεύουν στον κλάδο Ca.Re.Ca. (Caterings, Restaurants, Cafés, Snacks) και δεν κατέχουν οποιαδήποτε πιστοποιημένη γνώση του αντικειμένου (αυτοδίδακτοι).\nΤέλος, απευθύνεται σε τελειόφοιτους λυκείου ή ανέργους κάθε ηλικίας. Με την πιστοποίηση CFSOM, οι κάτοχοί του, θα μπορέσουν να εμπλουτίσουν το βιογραφικό τους και να διεκδικήσουν δίκαια τη θέση ευθύνης (Manager).\nΤο CFSOM είναι ένα πιστοποιητικό το οποίο παρέχει στον κάτοχό του:\nAπόκτηση ενός εφοδίου για την επαγγελματική αποκατάσταση και καταξίωση κάθε τραπεζοκόμου\nΝομικές απαιτήσεις καταστημάτων υγειονομικού ενδιαφέροντος\nΤεχνικές παράγωγης και σερβιρίσματος εδεσμάτων και ποτών\nΑρχές μάρκετινγκ & Οργάνωση εργασιών\nΟ υποψήφιος καλείται να απαντήσει σε 40 ερωτήσεις κλειστού τύπου